text:
Austria: Codice Postale (CAP) in altre importanti città
Vienna - Linz - Salisburgo - Innsbruck - Graz - Klagenfurt - Eisenstadt - Bregenz - Sankt Pölten - Braunau am Inn - Wiener Neustadt - Wels - Villaco - Steyr - Leonding - Krems an der Donau - Feldkirch - Dornbirn - Bischofshofen - Bad Ischl - Zell am See - Spittal an der Drau - Schruns - Sankt Andrä - Saalfelden am Steinernen Meer - Ried im Innkreis - Mödling - Melk - Mariazell - Lustenau - Lienz - Leoben - Kufstein - Kitzbühel - Imst - Hopfgarten im Brixental - Hallstatt - Hallein - Fucking - Freistadt - Bruck an der Mur - Bludenz - Baden - Ansfelden - Hall in Tirol - Bleiburg - Zwettl Stift - Zell-Pfarre - Waidhofen an der Ybbs - Vomp


c: text/html

text:
Protestantesim
|Il Protestantesim e je une forme di Cristianisim nassude tal XVI secul de Glesie catoliche daspò dal moviment politic e religjôs cognossût sicu "Riforme protestante", che al vignì fûr de predicjis di riformatôrs, di cui i plui famôs a son Martin Lutar e Zuan Calvin.
Origjin dal tiermin[cambie | modifiche il codiç]
Intal 1526 une sintade de Diete di Spira e abolive l'edit di Worms dal 1521, che al proibive la pandude de riforme intai stâts dal Imperi todesc, spietant un concili ecumenic che al metès un tic di ordin inte Glesie.
La sintade de Diete dal 1529 e stabilì il ripristin dal bant dal 1521, blocant cussì cualsisei tentatîf di tolerance religjose che e jere nassude fin a chel moment, ancjemò prime di un concili ecumenic sul probleme. I princips todescs che a si jerin inschiriâts cun Lutêr e cun la Riforme a buririn fûr un document comun che al declarave come i dirits di cussience e su la peraule di Diu inviolabii, e che a varessin garantît la libare difusion di chês ideis intal Imperi. Il document, scrit par latin, al scomençave cun la peraule Protestamur, ven a stâi "o declarin solenementi", e daurman al fo doprât par indicâ ducj chei che a seguivin lis ideis protestantis e duncje ancje dutis lis diviersis confessions nassudis di lì. Intal 1555, cu la pâs di Auguste, al fo stabilît il principi dal cuius regio, eius religio, par cui la religjon, sei il luteranesim che il catolicesim, al dipindeve dome dal volê dal princip.
Principâls denominazions protestantis[cambie | modifiche il codiç]
- Anabatiscj
- Anglicans (ni catolics, ni protestants)
- Aventiscj
- Batiscj
- Calviniscj (Riformâts H.B. - Confession elvetiche posteriôr)
- Metodiscj
- Luterans (A.B. - Confession augustane o di Auguste/Augsburg)
- Pentecostâi
- Cuacars (oben dits "amîs")
- Valdês
- Unitaris

robotstxt: allowed

filter: keep


text:
Paîs Basc: la lenghe e cres tal Sud, e cale intal Nord
Il guvier de Comunitât Autonome Basche al à presentât i risultâts de cuarte inchieste sociolinguistiche che e à interessât ducj i teritoris che a formin il Paîs Basc. Intes trê provinciis de CAB, ven a dî Gipuzkoa, Bizkaia e Araba, il numar des personis cun plui di 16 agns che a fevelin par basc a son il 30,1% dal totâl, ven a dî il 6% in plui rispiet ae prime inchieste che e jere stade fate 15 agns indaûr. La situazion intes trê provinciis, dut câs, no je vualive. Cun di fat in Gipuzkoa a fevelâ par euskara al è il 49,1% des personis cun plui di 16 agns, in Bizkaia il 23%, e in Araba dome il 14,2%. Si à ancje di dî che ta chescj ultins doi teritoris lis personis che a capissin il basc, ma no son in stât di fevelâlu ben a son sul 20%. Ancje in Navare la situazion e je lade in miôr intai ultins 15 agns, ancje se in maniere mancul significative che inte CAB. Tal 1991 lis personis che a savevin fevelâ par euskara a jerin il 9,6%, invezit cumò a son l’11,1%, cu la zonte di un 7,6% che lu capìs, ma nol è bon di paronâlu. La situazion e je une vore divierse, invezit, in Iparralde, ven a dî te part dal Paîs Basc che e je sot aministrazion francese. Achì, di fat, dome il 22,4% des personis cun plui di 16 agns al fevele par basc, cuant che 15 agns indaûr al jere il 33%. La situazion e je dificile massime te regjon atlantiche dal Lapurdi, invezit tes provinciis pirenaichis de Basse Navare e de Zuberoa la lenghe e je fevelade inmò dal 55,5% de popolazion. I dâts a son il spieli dai trê diviers modei educatîfs e di promozion linguistiche in vore te CAB, te Navare e in Iparralde: il prin al funzione avonde ben, il secont cussì cussì, il tierç par nuie.
Font: Món Divers, 18/06/08


text:
Il Friûl al è un contignidôr unic di incuintris e scuintris tra realtât, storie, culture, lenghe, etniis diferentis tra di lôr.
Un cuadri di riferiment cussì vari al à creât, vie pai ultins decenis, teren bon par une propueste musicâl ancjetant siore e svariade dulà che vuê si puedin ancjemò cjatâ lis olmis di un passât contadin e de sô tradizion orâl, dongje de sperimentazion artistiche musicâl che fâs des sôs lidrîs culturâls un element dispès indispensabil.
La musiche furlane contemporanie e je influençade di modei musicâi che si son afermâts vie pai ultins cuarante agns: de ‘cjançon melodiche ae taliane’ ae cjançon di autôr, dal cussì clamât revival folk ai ‘cjançonîrs’ politics.
Interessant ancje il fenomen resint de Gnove musiche furlane che si è svilupât scomençant dai agns Novante, dulà che si pues cjatâ cetancj gjenars: la cjançon di autôr, l’etno folk/rock, il jazz etnic e lis plui resintis tindincis rock, rap e eletronichis.
Une stagjon feconde di cjançons, di musichis e di musiciscj che a àn scrit une pagjine fondamentâl de culture furlane contemporanie fasintle vivi tal presint cun esperiencis che a àn puartât la lenghe, la storie, la culture stesse a confrontâsi cun altris lengaçs.
Tra i progjets finanziâts de Agjenzie Regjonâl pe Lenghe Furlane, e je ancje la Antologjie de gnove musiche furlane “Suns” in trê volums che, a chescj, si è zontât un cuart publicât di NotaMusic: i cuatri cd a cjapin dentri une selezion de miôr produzion musicâl locâl dai agns ’90 al 2015 ufrint une panoramiche complete des vicendis musicâls dal Friûl. Ogni volum al è compagnât di un test introdutîf, che si pues lei achì sot, che al permet al utent di aprofondî la cognossince de storie de musiche in marilenghe.


text:
Martars 25 | Jugn 2019 | 942 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Res 1
Cjapitul 2
REAM DI SALOMON
Testament e muart di David
2 1 Stant che la vite di David e stave par finî, i fasè chestis racomandazions a so fi Salomon: 2 “M’int voi pal troi ch’a van ducj. Dati coragjo e fasiti viodi om. 3 Tu tignarâs cont de leç dal Signôr to Diu cjaminant pe sô strade, rispietant lis sôs leçs, i siei comants, i siei decrets e i siei insegnaments come ch’al è scrit te leç di Mosè, se tu âs voe di rivâ in puart in dutis lis tôs voris e in ducj i tiei progjets, 4 par che il Signôr al colmi cheste promesse che mi à fate: Se i tiei fîs a stan atents a cemût che si compuartin cjaminant cun cussience denant di me, cun dut il lôr cûr e cun dute la lôr anime, no tu restarâs mai cence nissun su la sente di Israel.
5 Tu sâs ancje ce che mi à fat Joab fi di Zeruià, ce che ur à fat ai doi sorestants des schiriis di Israel, Abner fi di Ner e Amase fi di Jeter, cemût che ju à copâts, cemût che si è svindicât in timp di pâs dal sanc de vuere e ch’al à maglât di sanc nocent la cinturie dai miei ombui e il sandul dai miei pîts. 6 Tu fasarâs ben a no permeti che i siei cjavei blancs a ledin jù in pâs ta chel altri mont. 7 Rivuart ai fîs di Barzilai il galaadit, tu ju tratarâs cun gracie e a saran framieç di chei ch’a mangjin cun te, parcè che mi àn socorût cuant che o scjampavi denant di to fradi Assalon. 8 Tu âs dongje di te Simei fi di Ghere, il beniaminit di Bacurim, che mi à maludît a cjan vie la dì che o soi partît par Macanaim ma che mi è vignût incuintri tal Gjordan e i ài zurât pal Signôr che no lu varès maçât cu la spade. 9 Tu però no sta sparagnâlu e, espert come che tu sês, tu savarâs ben ce fâi par spedî tal sanc i siei cjavei candits tes inferis”.
10 E David s’indurmidì vie cui siei vons e lu soterarin te citât di David. 11 Il ream di David su Israel al à durât corant’agns: a Ebron al à regnât siet agns e a Gjerusalem al à regnât trentetrê agns.
La fin di Adonie
12 Salomon si sentà su la sente di David so pari e il so ream si rinfuarçà une vore.
13 Adonie fi di Aghit si presentà di Betsabee, mari di Salomon. Jê i domandà: “Venstu a buinis?”. I rispuindè: “Sigûr!”. 14 I disè: “O varès di fevelâti”. E chê altre: “Fevele”. 15 Al tacà: “Tu sâs benon che il ream al jere gno e che dut Israel al spietave che o regnàs jo, ma il ream mi à scjampât di man e i à tocjât a gno fradi parcè che a lui i è vignût dal Signôr. 16 Cumò jo o ài dome une domande di fâti: No sta voltâmi la muse”. Jê i disè: “Fevele!”. 17 Al tornà a tacâ: “Dîsii, par plasê, al re Salomon, che no ti disarà di no, che mi dedi Abisag di Sunem par femine”. 18 I rispuindè: “Va ben; i fevelarai di te al re”.
19 Betsabee si presentà duncje denant dal re Salomon par fevelâi di Adonie e il re al jevà sù par lâi incuintri e s’ingenoglà denant di jê; po si sentà su la sô sente, a meterin une sente pe mari dal re e jê si sentà a la sô gjestre. 20 E disè: “O ài une robute di nuie di domandâti; no sta dineâme”. Il re i rispuindè: “Domande, mari, che no ti dinearai nuie”. 21 Jê e continuà: “Che si dedi Abisag di Sunem par femine a to fradi Adonie”. 22 Il re Salomon i rispuindè a sô mari: “E parcè po domandistu par Adonie Abisag di Sunem? Domande alore par lui ancje il ream, za che gno fradi al è plui grant di me e ch’al à de sô bande il predi Ebiatar e Joab fi di Zeruià!”. 23 E il re Salomon al zurà cussì sul Signôr: “Che Diu mi mandi cheste disgracie e po ancje chest’altre se Adonie no si à zuiade la vite cun chestis peraulis! 24 Poben, pal Signôr ch’al vîf, che mi à confermât e fat sentâ su la sente di gno pari David e che i à dade une cjase come che i veve imprometût, Adonie al sarà copât in zornade”. 25 E il re Salomon i dè l’incariche a Benaià, fi di Joiadà, di copâlu; cussì al murì Adonie.
La fin di Ebiatar e di Joab
26 Il re i disè al predi Ebiatar: “Va a Anatot, te tô tiere, parcè che tu mertis la muart, ma no ti fasarai murî vuê parcè che tu âs puartade l’arcje dal Signôr presince di gno pari David e dividûts ducj i pericui di gno pari”. 27 E Salomon al parà fûr di predi dal Signôr Ebiatar, par ch’e deventàs la peraule dal Signôr che le veve professade cuintri de cjase di Eli a Silo.
28 Cuant che la gnove i rivà a Joab – Joab si jere butât de bande di Adonie ancje se nol veve tignût par Assalon –, al fuì te tende dal Signôr e si cjapà tor dai cuars dal altâr. 29 A visarin il re Salomon: “Joab al è lât a parâsi te tende dal Signôr e al è in bande dal altâr”. Alore Salomon al mandà a dîi a Joab: “Ce ti àial petât sù di scjampâ dongje dal altâr?”. Joab i rispuindè: “O ài vude teme di te e o soi lât a parâmi dongje dal Signôr”. Alore Salomon al mandà Benaià fi di Joiadà cun chest ordin: “Va e copilu!”. 30 Benaià al lè te tende dal Signôr e i disè: “Ordin dal re: salte fûr!”. I rispuindè: “Par mai! O murarai chi”. Benaià i ripuartà la robe al re: “Ve ce ch’al à dit Joab e ce che mi à rispuindût”. 31 Dissal il re: “Fâs come ch’al à dit: copilu e soterilu. Cussì tu tirarâs vie di me e de mê famee il sanc nocent ch’al à spandût Joab. 32 Il Signôr al fasarà colâ il so sanc sul so cjâf parcè che al à fat fûr doi oms plui juscj e plui bogns di lui e ju à copâts cu la spade cence che gno pari David nol savès nuie: Abner fi di Ner, sorestant dai soldâts di Israel, e Amase fi di Jeter, sorestant dai soldâts di Gjude. 33 Il lôr sanc ch’al coli sul cjâf di Joab e su la sô dissendence par simpri, ma David e la sô dissendence e la sô gjernazie e la sô sente ch’a vedin simpri pâs midiant dal Signôr”. 34 Benaià fi di Joiadà al partì, al copà Joab e lu soterà cjase sô, tal desert. 35 Il re al metè Benaià fi di Joiadà impen di lui a cjâf dai soldâts e il re al metè il predi Zadok impen di Ebiatar.
Disubidience e muart di Simei
36 Salomon al mandà a clamâ Simei e i disè: “Fasiti sù une cjase a Gjerusalem: tu larâs a stâ alì ma no sta slontanâti par lâ ca o là. 37 La dì che tu jessarâs e tu larâs tal foran dal Cedron, ten a ments che tu murarâs impreteribil. Il to sanc al colarà parsore dal to cjâf”. 38 Simei i rispuindè al re: “Va ben. Il to famei al fasarà daûr ch’al à ordenât il re gno paron” e Simei al restà a Gjerusalem un biel pieç. 39 Doi agns dopo, però, doi sclâfs di Simei a scjamparin di Achis fi di Maache re di Gat e a visarin Simei: “I tiei sclâfs a son a Gat”. 40 Alore Simei si cjapà sù, al sielà il so mus e al partì par Gat a cirî i siei sclâfs li di Achis; Simei al lè e al tornà a menâ dongje di Gat i siei sclâfs. 41 I contarin a Salomon che Simei al jere lât di Gjerusalem a Gat e ch’al jere tornât 42 Il re al mandà a clamâ Simei e i disè: “No ti vevio fat zurâ sul Signôr e no ti vevio visât: La dì che tu saltarâs fûr par lâ ca e là ten a ments che tu murarâs impreteribil? E tu tu mi âs dit: O stoi a la peraule ch’o ài sintude. 43 Parcè no âstu rispietât il zurament dal Signôr e l’ordin che ti vevi precetât?”. 44 Il re i disè indaûr a Simei: “Tu sâs benon dut il mâl che tu i âs fat a gno pari David; il Signôr al fasarà plombâ la tô tristerie parsore dal to cjâf. 45 Benedet seial invezit Salomon e la sente di David ch’e tegni dûr denant dal Signôr par in eterni!”. 46 Il re i comandà a Benaià fi di Joiadà, e chel al jessì, al colpì Simei ch’al murì.
Il ream alore si rinfuarçà tes mans di Salomon.
Notis:
- 2,1 - Chest “testament”, là che David i dà a Salomon ancje l’incariche dai siei svindics personâi, al è un spieli des ideis di cheste ete dal VT sul svindic dal sanc e su la fuarce des maludizions. I vv. 3-4 a son une zonte di stîl deuteronomistic.
- 2,5 - I delits di Joab a àn maglât l’onôr militâr di David. Par lavâ cheste magle, ch’e podarès puartâi prejudizi al re, si à di copâ il vêr responsabil.
- 2,8 - La maludizion, come la benedizion, e va drete e no discjât mai. Bisugnarès tornâ a fâle colâ su Simei, che le à dade, ma il re nol pò par vie dal zurament, che Salomon invezit nol è tignût.
- 2,22 - Chel ch’al à une des feminis dal re muart o discjadût al pò campâ un dirit pe sucession.
- 2,26 - Anatot e jere une citât levitiche dongje di Gjerusalem.
- 2,29 - Il TM al salte dal prin “Salomon al mandà” al secont “Salomon al mandà”. Il test plui lunc al è ripuartât de version greche dai Setante.
- 2,30 - Es 21,14 al trate juste dal câs di Joab e al permet di tirâ vie ancje dal altâr un ch’al cope a tradiment. Ma Joab al vûl umiliâ il re fasintlu profanâ il lûc sant.
- 2,36 - Cul zurament fat dal re, Simei nol podeve slontanâsi di Gjerusalem. Mancjant il zurament, i permet al re di copâlu cun justizie. In realtât la colpe e jere la maludizion proferide cuintri di David.


text:
Martars 25 | Jugn 2019 | 942 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Salms
LIBRI I
La paronance universâl dal Signôr e dal so consacrât
2 1 Parcè mo dute cheste rogance jenfri i popui,
cheste int fûr di plomp ch’e masane?
2 Si son rivoltâts i rês de tiere
e i sorestants a complotin cuintri dal Signôr e cuintri dal so Messie:
3 “Crevìn lis lôr cjadenis,
butìn di bande lis lôr peandis!”.
4 Chel ch’al è sentât in cîl i ven di ridi,
di adalt il Signôr ju cjol vie.
5 Po ur fevele plen di rabie,
e te sô fumate lui ju inglace:
6 “Il gno re lu ài consacrât jo di persone
là sù in Sion, su la mê mont sante”.
7 Il decret dal Signôr o contarai:
lui mi à dit: “Tu tu sês gno fi,
jo vuê ti ài fat nassi.
8 Domandimal e ti doi in ereditât i popui
e la paronance fint ai confins de tiere.
9 Tu ju crevarâs cuntune mace di fier,
tant che vâs di crep tu ju fruçonarâs”.
10 E cumò, sorestants, fasêt judizi,
mendaitsi, vualtris ch’o judicais la tiere!
11 Servît il Signôr cun timôr,
bussait i siei pîts plens di pôre:
12 che no i vegni sù e che no pierdês la strade.
La sô rabie intun moment s’infoghe.
Furtunât chel che li di lui al va a parâsi.
Notis:
- 2 - Come il prin, ancje chest salm al è cence titul e si podarès pensâlu come jentrade a une colezion di David o dai fîs di Asaf e di Core o ancje de regalitât dal Signôr. Insieme al Sal 110, la tradizion gjudaiche e cristiane lu à doprât in sens messianic.
- 2,1 - La “rogance” e la ribelion dai popui vassâi cuintri dai grancj imperis dal Orient e jere une robe avonde ordenarie. Israel al à cognossude une politiche “imperialistiche” ai timps di David.
- 2,9 - E jere usance di scrivi su vâs di crep i nons dai nemîs e po di fruçonâ i vâs come simbul dal fruçonament dai nemîs. Il toc al è ripuartât in Ap 2,26-28.
- 2,11 - Bussâ i pîts al jere il gjest uficiâl di sotanance dal vassal tai confronts dal “grant re” o “re di dute la tiere”.


text:
Miercus 26 | Jugn 2019 | 942 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Sagre dal Patriarcjât
Sants Ermacure e furtunât
(Aquilee, ai 12 di Lui)
Miniature dal Messâl Aquileiês, ms. 12 dal Archivi Cjapitulâr di Udin.
(379 Kb) Discjame La Messe grande di Avôt di dut il Friûl
(19Kb) Discjame La riflesion di Pre Antoni Beline dal 2005
Benvignûts a ducj i Furlans, ai Slovens e ai Todescs ch'a àn condividût e a condividin la liende de vite tal non e tes idealitâts de Glesie Mari di Aquilee. Ancje lis lenghis ch'a vegnin dopradis in cheste Messe di Avôt a marchin l'intindiment di fâsi onôr un cul altri e di continuâ la strade insieme.
Dobrodoslico zelimo vsem Furlanom, Slovencem in Nemcem, ki danes, kot v preteklosti, delijo isto zivljensko usodo v imenu in v duhu idealov Matere Cerkve iz Ogleja. Tudi raba treh jezikov na danasnjem masevanju odraza voljo po medsebojnem spostovanju in po nadaljevanju skupne zivljenske poti.
Herzlich willkommen allen Friaulern, Slowenen und Deutschen die miteinander das Ereignis des Lebens in der Name und in den Idealen der Aquileiesichen Kirche teilen
und geteilt haben. Auch die Sprachen die heute in dieser heiligen Gelübdemesse benützt werden, zeigen die Wille sich gegenseitig zu beehren und in dieser Weise zusammen weitergehen.
Tornâ a Aquilee al vûl dî tornâ li di mê mari e sintî il bon odôr de mê tiere. Nissun intal passâ dai agns nol rive te cjase de mari cence vê il propi cûr sglonf di memoriis, di vite e di afiets e nissun al dismentee i odôrs e i colôrs des stagjons che di piçul in sù al à nulît e cjalât.
Vuê, usgnot, viodi i mosaics, cjaminâ sot i arcs des colonis, sentâsi par contemplâ i spazis fra l'ombre e la lûs de Basiliche, al è come sintîmi strenzût di une mari, al è poiâ i pîts intal fresc di un biel prât, scuvierzi un cjanton segret e vitâl di me stes.
Culì l'anime nestre si cuiete e e devente lizere, culì la memorie si piert tai secui passâts, culì vuê si cjate la pâs e te pâs al rinàs l'avignî. Sì, cheste glesie e je come une Bibie che e comprent dute la storie, sacre, sante, incjarnade dal nestri Friûl. Culì, come te Bibie, al svualampe il Spirtu Sant.
Nol è tragjic il timp che o vivìn; Aquilee ind à viodûts une vore di piês; al è forsit un timp li che la fin e il principi, gnot e dì, scûr e lûs cuasi si tocjin. A son vonde argoments par dî che il Friûl al finìs, a son vonde motîfs par dî che murint al rivîf. Sore di nô o podìn tant vaî che sperâ. Forsit a son agns come un grant arc di S. Marc, come il passaç dal Mâr Ros. O sin furtunâts, o sin fra passât e avignî, o assistìn a un travai. Stant culì in cheste glesie, mi plâs ricuardâ la peraule di Crist: “La femine, cuant che e parturìs, e je avilide parcè che e je rivade la sô ore. Ma cuant che e à parturît un frut, no s'impense nancje plui di trop che e à patît, par vie de contentece che al è nassût un om” (Zn 16,21). Il nestri moment al è grant, al è propit cussì.
Al dîs Gjesù tal Vanzeli: “Chel che al semene al è diferent di chel che al sesele. Jo us ai mandâts a seselâ ce che no vês fadiât; altris a an fadiât e vualtris o vês cjapât il lôr puest te fadie” (Zn 4,37-38). E je la nestre mission.
Ma al zonte il Signôr: “Alçait i vuestris vôi e cjalait i cjamps: a son palomps par seselâ” (Zn 4,35). Il ben ancje vuê al vinç sore il mâl.
Usgnot, pôcs o tancj, o ringraciìn Idiu di cjatâsi insieme te nestre Basiliche mari pal avôt dai Sants Ermacure e Furtunât; doman, o continuarìn a lavorâ cun fiducie te culture e te societât, te glesie e te spirtualitât, tai paîs e framieç dai plui piçui, pe nestre identitât di popul furlan e pal nestri avignî di cristians tal spirt di Aquilee.
Lavorìn fra umiltât e passion, competence, sacrifici e pazience, e dut al frutularà pal ben dal Friûl. Stin serens parcè che ancje culì: “Il ream di Diu al è propit cussì: come un om che al à butade la semence tal teren, e po al duâr e al vegle, di dì e di gnot, intant che la semence e bute fûr e e cjape pît cence che nancje lui nol sepi cemût. Il teren al bute dibessôl prime jerbe, po spî e po tal spî il forment sglonf. Cuant che po il prodot al è madûr, si spessee a meti man a la sesule parcè che e je rivade l'ore di seselâ” (Mc 4,26-29).
Cjalant cheste glesie, pensant a Aquilee l'anime e polse come frut intai braçs di une mari, e l'afiet al florìs tai valôrs e tal biel che la tiere mari nus dà.
Glesie Furlane


text:
LA STORIE
Il prin document che si riferìs a Mueç al è dal 1072: castrum quod Mosniz nuncupatur (cjistiel clamât Mosniz).
Il non al ven probabilmentri di un non slâf, come che al è stât scuviert che à sein tancj altris toponims de valade. Tal cors dai secui i nons a son cambiâts: in furlan Mueç, in rosean Mosiz, in todesc Mosburg o Mosac, in latin Modium o Mosacium (di cui il non de abazie "mosacense").
Il document citât sore al conferme l'esistence, tai ains Mil, di un cjistiel medievâl, esistence confermade une seconde volte dal document pui cognossût che al à date 1084: la donazion dal feut di Mueç di bande dal cont Cacellino, nobilom carinzian, mestri sovran de cort imperiâl, al patriarcje di Acuilee Federico, so parint, par che al fasès al puest dal cjistiel un munistîr.
Di achi e tache la storie di Mueç che si lee cun la storie de Abazie:
1119 – Il patriarcje di Acuilee Voldarico al fâs consacrâ il munistîr di San Gjal di Andrea, vescul di Emona. Il prin abât al è Bebolfo e i fraris benedetins dal mantel neri.
1329-1349 – Ghiberto da Marano al è l'abât. L'abazie e rive ae ponte de sô prosperitât: 146 proprietâts fondiaris, di chestis 101 in Friûl e 45 in Carinzie; la plene jurisdizion spirituâl, ae dipendence direte de Sante Sede, su lis glesiis dal Cjanâl dal Fier, de Val di Guart, di Osôf, di Dignan, di Flaiban, e di San Martin in Feistritz, e la jurisdizion temporâl, come feudatarie dal Patriarcje di Acuilee.
1401 – Dopo i abâts feudataris a rivin i abâts "in commendam", prelâts residents in altris abitancis e usufrutuari dai bens de abazie. Tra chescj il cardinâl Carlo Borromeo, vescul di Milan.
1761 – Daniele Dolfin, penultin abât "in commendam", al fâs fâ la gnove glesie de abazie in stîl baroc al puest de precedint glesie gotiche. Di cheste a son restâts il batisteri e il cjampanîl.
1773 – Il Senât dal Venit al declare la fin de abazie di Mueç. I bens de abazie a vegnin comprâts par 44.000 ducâts dai siôrs Mangilli e Leoni, che a cjapin il titul di marchês di San Gjal. La jurisdizion eclesiastiche e passe al Vescul di Udin.
1976 – Un fuart taramot al fâs grâfs dams al paîs e a murin 4 personis.
I monuments plui impuartants di Mueç a son:
Abazie di San Gjal: fate tal 1761 dal abât Daniele Dolfin e consacrade tal 1768 dal vescul di Udin Gradenigo. E à une stanze retangolâr a nâf ugnule. Tal presbiteri a son: l'orghin dal Nacchini dal XVIII Secul, il plui grant dal Friûl e l'ornament di len dal Deganutti che al è une vore preziôs e al è stât restaurât di recent.
In bande si cjatin doi grancj disens fats di Rigo tal 1893: a çampe il cont Cecellino al da il feut di Mueç al patriarcje Federico, a drete San Carlo Borromeo vignût a viodi l'abazie di Mueç.
Sot, bancjis dutis in cocolâr lavorât, che a coventin par lis grandis ocasions. Ai flancs dal altâr baroc, lis statuis di San Gjal e di San Carlo Borromeo.
Te stanze: cuatri altârs laterâi dal 1700; a çampe doi altârs dedicâts ae Madone: un cun statue dal 1645 fate di une persone scognossude, chel altri al à une grande pale de Madone cul Frut, S. Antoni e S. Nicolò del Buttafuoco; tal mieç un lampadari impuartant in fier batût e in len lavorât e cuviert in lamine di aur, fat di 1500 tocs che si smontin, clamât "glogje"; tes dôs bandis doi confessionâi dal 1700 e doi fats ancjemò prin; su lis parêts a son disens di Rigo; sul sofit un disen, fat di Tiozzo, al rimplace chel di prin che al è stât ruvinât dal taramot.
Tal curidôr, in direzion de capele dal Santissim, a si cjate un Crist crocifìs, in len di cocolâr piturât tal 1466. Une volte si cjatave tal arc trionfâl de precedìnte glesie gotiche; a drete si cjate il batisteri, fat cul la precedint glesie, dulà che si viôt un fresc de parabule des Vergjinis.
Convent benedetin: dal 1987 al è convent di clausure des Muinis Clarissis che a àn il sacrament. Al à plante a forme di retangul, cun arcs un pôc sbassâts, cinc da bande plui grande e trê in chê plui piçule. Une elegante balconade cun pilastris a sezion cuadrade e si viôt al prin plan che e ten su il cuviert in trâfs e cops.
Tor medievâl: clamade par solit "palaç des presons" e je probabilmentri une des tors dal cjistiel medievâl usade poi come palaç di justizie e, al timp di Napoleon, come preson di mandament. Une volte e veve 4 plans, al inizi dal 1800 e è stade sbassade a 3 plans. Cumò e ven doprade come sede par mostris di art.
Berline: colone in piere dal 1653 e à la scrite di suplizi dai malvivents. E je la testemoneance dal podê judiziari esercitât de abazie sul feut di Mueç. Metude al inizi dal viâl che al puarte al convent, e coventave par lis bachetadis dai condanâts.
Glesie di Sant Spirit: fate tal 1516, in stîl gotic, slargjade a trê navadis tal XVII secul e distrute dal taramot dal 1976. Il cjampanîl, une vore ruvinât, al è stât restaurât di pôc.
In vie Abazie a son interessantis lis cjasis Rodolfi e Deganutti, restauradis dopo il taramot cui fonts dal plan di riscat dai bens ambientâi elaborât de Aministrazion Regjonâl.
Vignint ju a Mueç, in Place dai Ufizis si cjate la façade dal Municipi, dal XVIII secul, cul so aspiet di stîl classic, al è un bon esempli di edifici public.
Al inizi di vie Traversigne si viôt, a drete, la vile in stîl Liberty dal inizi dal '900, biele te contignude elegance di liniis e decorazion.
A çampe, un esempli di cjase tradizionâl dal 1800 di famee benestant di Mueç, cumò divignude locande. Si notin: il grant porton cun lunete; i antîi in piere; un comut curidôr che al puarte a lis 4 stanzis cun sofit cun lis trâfs che si viodi; vicin de cusine, il fogolâr.
Lant indevant, ae prime crosere a drete, la cjase Tolazzi, cun linde a arcs a dut sest in tof e al plan tiere i sofits a volte. Pôc dopo, a çampe, une tipiche cjase dal 1700 cun scjalis e lindis par fûr.
De place, vignint ju pe strade di vie Fontane si pues viodi la cjase Tessitori, cun grant puarti. Tal placial G. Nais, dopo il monument a Linussio e il Monument ai Muarts in Vuere, si rive in Borc Linussio, un grup di edificis che a fasevin part de vecje fabriche di stofis Linussio. Une clâf di volte e je il simbul de famee Linussio e si viôt ancje la date di costruzion: 1722.
A àn un grum di valôr architetonic lis glesiis des frazions: S. Antonio Abate - S. Antoni Abât a Ovedas fate tal 1434; S. Floriano - S. Florean a Dordole, blancje elegant costruzion che si cjate intun biel prât vert parsore de Val Aupe.
Lis gleseutis dai borcs plui disasiâts: lis glesiis di Stai, Muiesse, Muntisel, Riulade a son stadis fatis tai Ains Trente daûr di un progjet unic: plante a forme di retangul cun cope a plui cjantons. Il taramot al à distrut la gleseute di Muntisel, che e je stade fate su di gnûf, impen lis altris a son stadis restauradis grazie al gjenerôs intervent dai volontaris.
Interessantis lis capelutis, lis capelis, lis iconis, i crucifìs fats dai cjanalots tes stradis e tai trois di mont: tes sielis, tes crosadis e doncje ai puints.


text:
Rogazion di S.Marc 1944 Prime che al cricàs il dì, la piçule procession e jere di ben za inviade. Trê zagos, un cu la Crôs, il muini e il plevan oltri che un pocjis di feminis e cualchi frut. Oms no jerin, chei plui zovins in vuere o scjampâts sù pai monts par sghindâ i Todescs, chei un pôc plui [...]
Tag: Tiziana Novello
Di bessole inte stanzie scure, fate sù intun grum, plene di pôre. O soi il cuint fi che mê mari e à parturît. Lis doiis a son rivadis cuant che e jere pai cjamps a seâ – mi contave. Li, bessole mi à fate nassi, une fie nassude cu la cjamese. Mi à poiade su le jerbe tenare di Mai [...]
“Mariute, Mariute cor che il frut di Zanete al mûr. Al vai come un spasimat e al devente dut blu, o bon Diu ce disgracie, cor Mariute” Ansule, vosant come une mate e coreve pe stradele e Mariute, sintint chel vosarili e jere jessude su la puarte ma no rivave a capî. Ansule e jere rosse come une bore di [...]


text:
1835
Jump to navigation Jump to search
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
Pal Mont[cambie | modifiche il codiç]
- 2 di Març - Ferdinant I al divente imperadôr de Austrie.
- La citât australiane di Melbourne e ven fondade di John Batman e John Pascoe Fawkner.
- 1 di Dicembar - Hans Christian Andersen al publiche il so prin libri di flabis.
Nassûts[cambie | modifiche il codiç]
- 15 di Març - Eduard Strauss, compositôr austriac († 1916)
- 2 di Jugn - Pape Pio X († 1914)
- 27 di Lui - Giosuè Carducci, poete talian, vincidôr dal Premi Nobel pe leterature († 1907)
Muarts[cambie | modifiche il codiç]
- 2 di Març - Imperadôr Francesc I di Austrie (n. 1768)
- 23 di Setembar - Vincenzo Bellini, composidôr talian (n. 1801)


text:
Miercus 26 | Jugn 2019 | 942 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Tubie
Cjapitul 1
LIS PROVIS DAL JUST
Preambul
1 1 Libri de storie di Tubie, fi di Tubiel, fi di Ananiel, fi di Aduel, fi di Gabael, de gjernazie di Asiel, de tribù di Neftali. 2 Sot di Salmanassar, re di Assirie, al fo menât vie di Tisbe, disot di Kades di Neftali, te alte Galilee, parsore di Casor, a soreli a mont e plui in sù di Sefet.
Religjon di Tubie
3 Jo, Tubie, o soi lât simpri pes stradis de veretât e de justizie par ducj i dîs de mê vite. O ài fat tante di chê caritât che mai, ai miei fradis e a chei ch’a jerin nassûts te mê tiere e puartâts vie cun me a Ninive, te tiere de Assirie. 4 Di zovin cuant che o jeri ancjemò te mê tiere, la tiere di Israel, dute la tribù di Neftali, gno von, si distacà de cjase di David e di Gjerusalem. E sì ch’e jere la citât sielzude jenfri dutis lis tribûs di Israel pai lôr sacrificis; là jù al jere il templi là ch’al è a stâ Diu e ch’al jere stât fat sù e dedicât par dutis lis gjenerazions a vignî. 5 Ducj i miei fradis, e la cjase di Neftali, a ufrivin sacrificis al vidiel ch’al veve fat Gjeroboam, re di Israel, a Dan, sun dutis lis monts de Galilee. 6 Tancj viaçs o jeri dome jo ch’o vignivi pelegrin a Gjerusalem par sodisfâ la leç ch’e oblee dut Israel par simpri. O levi di vite a Gjerusalem, cu lis primiziis des pomis e dai nemâi, cu la decime dal besteam, e la prime tose des pioris. 7 Ur davi dut ai predis, fîs di Aron, pes funzions. Ancje ai levits, ch’a funzionavin a Gjerusalem, ur davi la decime dal vin e dal forment, des ulivis, dai miluçs ingranâts, dai fîcs e di chês altris pomis. O paiavi in bêçs ancje la seconde decime, par sîs agns di file, e o levi a puartâle a Gjerusalem ogni an. 8 Ur davi la tierce decime ai vuarfins, a lis veduis e ai forescj ch’a vivin framieç dai israelits; ur e esibivi come regâl ogni trê agns. Le mangjavin stant a ce ch’e racomandave la leç di Mosè e ancje a ce che nus veve insegnât Debore, femine di Ananiel, la mari di nestri pari; parcè che gno pari al jere muart e mi veve lassât vuarfin. 9 Rivât a l’etât, o cjolei une femine de nestre parintât, ch’e veve non Ane; mi parturì un fi e i metei non Tubiute.
Esili e persecuzion
10 Tai timps de depuartazion in Assirie, cuant che mi menarin vie ancje me, o rivai a Ninive. Ducj i miei fradis, e chei dal gno sanc, a mangjavin la mangjative dai forescj; 11 jo invezit mi tignivi vuardât di fâ chel tant. 12 Midiant che mi jeri visât dal gno Diu cun dut il cûr, 13 l’Altissim mi concedè l’agrât di Salmanassar, e o deventai il sorestant dai siei afârs. 14 O levi in Medie, là ch’o fasevi afârs par lui, fintremai ch’al restà in vite; e o metei in depuesit in cjase di Gabael, fradi di Gabri, a Ragje di Medie, sacs d’arint par dîs talents. 15 Muart Salmanassar, te sô place al montà sù Senacherib, so fi; lis stradis de Medie si sierarin e no podei plui rivâ fin là jù. 16 Sot di Salmanassar, o vevi fat daspès la caritât ai miei fradis di gjernazie, 17 o davi il gno pan a di chei ch’a vevin fan e munture a di chei ch’a jerin crots; cuant che mi intivavi, o soteravi i cadavars dai miei paisans butâts daûr des muris di Ninive. 18 O soterai ancje chei ch’al veve fat copâ Senacherib, cuant che al tornà indaûr de Gjudee scjampant, dopo dal cjastic dal Re dal cîl sui blestemadôrs. Cu la fumate ch’al veve, al maçà un disordin di israelits. Alore jo o puartavi vie i lôr cuarps par sepulîju; Senacherib ju cirive e no ju cjatave gran. 19 Un di Ninive al lè a contâi al re ch’o jeri jo chel che ju soterave di scuindon. Cuant che o savei che il re al jere informât di dut sul gno cont e mi viodei ricercjât par jessi copât ancje jo, o cjapai pôre e o scjampai. 20 Mi puartarin vie dute la mê robe; mi secuestrarin dut a pro dal tesaur; no mi restà nuie di nuie, dome Ane, la mê femine, e gno fi Tubiute. 21 Nancje corante dîs dopo, il re al fo sassinât dai siei doi fîs, ch’a scjamparin su lis monts di Ararat. Impen di lui al montà sù so fi Assaradon. Achikar, fi di gno fradi Anael, i tocjà l’incariche di viodi dut ce ch’al sucedeve tal ream e di diregi ducj i afârs. 22 Alore Achikar al metè une buine peraule par me e o podei tornâ a Ninive. Sot di Senacherib, re dai assirians, Achikar al jere stât grant copîr, vuardean dal sigjîl, sorestant de cjase e dai conts, e Assaradon i veve lassadis dutis chestis incarichis. Al jere de mê parintât, al jere gno nevôt.
Notis:
- 1,1 - Il test grêc, che culì o doprìn, al è avonde diferent de Volgade, ancje te numerazion dai versets.
- 1,2 - Salmanassar. Lis indicazions storichis a son pluitost malsiguris.
- 1,3 - La religjositât di Tubie, plui che te meditazion de leç (Sal 119), si pant tes buinis oparis ch’al fâs: caritât, sepulture dai muarts, decimis e vie.
- 1,21 - Achikar. Il libri di Tubie si pee cul libri (o Sapience) di Achikar. Achikar al jere cancelîr dai rês de Assirie Senacherib e Assaradon e al à preparât il nevôt Nadab cuntune schirie di massimis sapienziâls. Dome che il nevôt si è palesât ingrât cence fin e al à fat condanâ a muart chel che i veve fat dal ben. Achikar al à rivât a scjampâ e dopo di mil liendis al à fat cjastiâ il nevôt. E a chest pont e je ripuartade la seconde schirie di massimis o corezions.


text:
Eletricitât
La eletricitât e je une propietât de materie che ven fûr de presince o dal moviment di cjariis eletrichis. Insieme cul magnetisim, e costituìs l'interazion fondamentâl clamade eletromagnetisim. La eletricitât e je la responsabile di un grum di fenomens fisics, come lamps, corintis eletrichis e cjamps eletrics e e ven doprade di industriis impuartantis come chês de eletroniche e de lûs.
Concets de eletricitâtModifiche
Tal ûs di ogni dì, la peraule eletricitât e je aplicade a diviersis robis, che si puedin identificâ cun tiermins plui precîs:
- Cjarie eletriche - une propietât fondamentâl di cierts gjenars di parteselis subatomichis, che determine lis lôr interazions eletromagnetichis. La materie cjariade e je influençade di e prodûs cjamps eletromagnetics.
- Cjamp eletric - un efiet produsût di une cjarie eletriche che esercite une fuarce sui ogjets cjariâts intes sôs vicinancis
- Potenziâl eletric - la energjie potenziâl par unitât di cjarie, associade cuntun cjamp eletric static (dispès clamât voltaç)
- Corint eletriche - il moviment o flus di parteselis cjariadis eletrichementri.
- Energjie eletriche - la energjie rindude disponibil dal flus di cjarie eletriche traviers di un condutôr o da lis fuarcis tra lis parteselis cjariadis.
- Potence eletriche - il tas cun cui la energjie eletriche e ven convertide in o di une altre forme di energjie, come lûs, calôr, o energjie mecaniche.
StorieModifiche
Di ce che podin lei intes oparis di Talete di Mileto, ator dal 600 p.d.C., inte antiche Grecie si saveve che se si strussave dal pêl su superficiis come par esempli la ambre, si creave une atrazion tra i doi cuarps. La peraule eletricitât e fo cugnade dal sienciât inglês William Gilbert, di nλektpov (elektron), che in grêc antîc al voleve dî ambre. Ma lis grandis discuviertis in cheste cjamp vignirin fûr tra il 1700 e il 1800: tal 1752 Beniamin Franklin, cul famôs esperiment dal acuilon, al discuvierzè la relazion tra lamps e eletricitât. Al inizi dal 1800 invezit André-Marie Ampère e Hans Christian Ørsted discuvierzerin la relazion tra eletricitât e magnetisim, che fo fondamentâl par dutis lis evoluzion sucessivis.


text:
Accordo per la Bassa: alloggi alle donne che subiscono violenze
LA VÔS DE CISL. Invistiments forescj e declarazion dai redits
Ognidun che al vedi invistiments tal forest al è subiet di cualchi an in ca a une schiriee di adempiments leâts ae declarazion dai redits e ae tassazion dal invistiment. Obleadis a chescj adempiments, a son dutis lis personis fisichis residentis intal teritori talian che a detegnin imobils o ativitâts finanziariis tal forest, a titul di proprietât o di altri dirit reâl. Duncje, par esempli, il citadin talian che al vîf in Italie e che al à une cjase di feriis in Cravuazie o in Austrie, o che al à fat invistiments in titui forescj o che al à viert un cont corint tal forest, al è subiet a cheste normative. Cussì come il lavoradôr talian che al lavori tal forest, ma che il so centri di interès al resti in Italie (par esempli al à la famee che e vîf in Italie): se al vierç un cont corint o al cuiste un imobil intal paîs forest dulà che al lavore, al à di declarânt la esistence inte declarazion dai redits.
Ancje il sogjet comunitari o extracomunitari che al vîf e al lavore in Italie e che in Italie al paie lis tassis, al è obleât a declarâ la eventuâl esistence di une cjase o di sparagns invistîts intal so paîs di origjin.
Intal tiermin “invistiment forest” a jentrin i imobii (fabricâts e terens), i dipuesits come cont corint o libret, lis azions, lis obligazions e lis assicurazions, ma ancje il possès di oparis di art, zoiis, yacht posseûts tal forest. Se chescj invistiments a son gjestîts di talians intermediaris (par esempli lis bancjis o lis assicurazions), alore al decjât l’oblic di declarâju, stant che l’intermediari talian al è obleât za a comunicâ e tassâ chescj invistiments.
I adempiments relatîfs ai invistiments forescj a son doi:
- Patrimoniâl
- Monitorament fiscâl
La patrimoniâl e je une impueste che e va a colpî la consistence dal invistiment tal forest. Duncje no je leade al fat che l’invistiment al produsi redit o mancul.
La patrimoniâl sui imobii e presente analogjiis cu la impueste municipâl proprie (IMU), che si apliche ai imobii logâts in Italie e, in chest contest, cualchidune des disposizions a cheste aplicabilis e je stade slargjade pai fins de tassazion dai imobii logâts tal forest, par resons di coerence e di uniformitât di tratament.
La patrimoniâl su lis ativitâts finanziaris e derive ancje cheste di esigjencis di coerence dal sisteme, metût che pes ativitâts detignudis li di talians intermediaris e je previodude la aplicazion di une impueste di bol.
La patrimoniâl sui imobii, dite IVIE, si calcole in proporzion ae cuote e ae frazion di an di possès. La alicuote e je dal 0,76% dal valôr dai imobii, cussì come che al è rapresentât dal cost che al risulte dal at di acuist o dai contrats e, in mancjance, dal valôr di marcjât.
La patrimoniâl su lis ativitâts finanziariis, dite IVAFE, si calcole in misure proporzionâl al periodi di detenzion, inte misure dal 0,1% dal valôr pal an 2012, intant che al larà sù al 0,15% a decori dal 2013. Intal câs di dipuesits in cont corint o librets a sparagn, la impueste di paiâ e je fisse, val a dî 34 euros, se la sussistence medie sul cont dilunc dal an e passe il limit di 5.000 euros. Se e je inferiôr, la impueste no si paie. La base imponibile e je costituide dal valôr di marcjât rilevât al tiermin dal an solâr, doprant ancje la documentazion dal intermediari forest, e, in mancjance, dal valôr nominâl o di rimbors.
Di ognidune des impuestis che si à fevelât al sarà pussibil dedusi, fin a concorence, un credit pâr ae eventuâl impueste patrimoniâl paiade intal Stât là che al è logât il ben o la ativitât.
Il secont adempiment al è il monitorament fiscâl. I contribuents residents in maniere fiscâl in Italie a àn di comunicâ la sume dai invistiments tal forest detignûts dilunc di dut l’an prime. Di pôc, la normative e je stade cambiade in maniere di otignî une armonizazion cu la normative su la patrimoniâl.
Chest adempiment al esist dal 1990, ma nol è mai stât cjapât in considerazion cun serietât fin al moment che e je stade dade la pussibilitât di ripuartâ in Italie i invistiments forescj cul cussì clamât “scudi fiscâl”.
Di chel moment, la sanzion pe mancjade comunicazion dal totâl dal invistiment tal forest e je stade ingriviade in maniere pesante, causant une code di polemichis e di posizions. Cu la semplificazion resinte, il gnûf regjim sanzionatori al è stât tornât a modulâ sensibilmentri, mantignint purpûr un nivel di gravitât plui grande a pet des sanzions par mancjât viersament de patrimoniâl, stant che la base di calcul no je la impueste lassade fûr (intal monitorament no son impuestis di paiâ, ma dome impuarts di comunicâ), ma la sume dal invistiment. Duncje, par esempli, la gnove sanzion minime dal 3% - se aplicade a un valôr di acuist di un fabricât tal forest, par esempli di 100.000 euros - e corispuint a une sanzion di 3.000 euros. Dal sigûr plui basse de alicuote minime di prime dal 10% (duncje intal nestri esempli l’impuart di meti al sarès stât 10.000 euros), ma dut câs impuartante par cualsisedi contribuent.
Confrontant lis sanzions pal mancjât viersament de patrimoniâl, suntun valôr di un imobil tal forest di 100.000 euros, la impueste di paiâ e sarès stade di 760,00 euros; se no paiade, e varès compuartât la spese di une altre sanzion dal 30%, duncje “dome” 228,00 euros. La buine notizie e je che il nestri contribuent che al à invistiments tal forest al pues lâ indevant a elaborâ il model 730 par declarâ i propris redits e compilâ dentri dal mês di Setembar il model Unico dome pe sezion de patrimoniâl e dal monitorament fiscâl. In chest mût si va indevant a usufruî dal sostitût di impueste pes diferencis fiscâls, che in câs di impuarts a credit al permet di otignî il rimbors in timps svelts.
Mariannina Rocco
Responsabile fiscâl dal CAF CISL di Udin
INVESTIMENTI ESTERI E LA DICHIARAZIONE DEI REDDITI
Chiunque detenga investimenti all’estero è soggetto da alcuni anni a una serie di adempimenti legati alla dichiarazione dei redditi e alla tassazione dell’investimento. Obbligati a questi adempimenti sono tutte le persone fisiche residenti nel territorio italiano che detengono immobili o attività finanziarie all’estero (a titolo di proprietà o di altro diritto reale). Quindi ad esempio il cittadino italiano che vive in Italia e che ha una casa di villeggiatura in Croazia o Austria, oppure ha fatto degli investimenti in titoli esteri o ha aperto un c/c all’estero è soggetto a questa normativa. Così come il lavoratore italiano che presta servizio all’estero, ma il cui centro di interessi resta in Italia (ad esempio ha la famiglia che vive in Italia) se apre un c/c o acquista un immobile nel paese estero dove lavora deve dichiararne l’esistenza nella dichiarazione dei redditi.
Anche il soggetto comunitario o extra-comunitario che vive e lavora in Italia e in Italia paga le tasse è obbligato a dichiarare l’eventuale esistenza di una casa o di risparmi investiti nel suo paese di origine.
Nel termine “investimento estero” rientrano gli immobili (fabbricati e terreni), i depositi tipo conto corrente o libretto, le azioni, le obbligazioni e le assicurazioni, ma anche il possesso di opere d’arte, gioielli, yacht detenuti all’estero. Se questi investimenti sono gestiti da intermediari italiani (ad esempio le banche o le assicurazioni) allora decade l’obbligo di dichiararli in quanto l’intermediario italiano è già obbligato a comunicare e tassare questi investimenti.
Gli adempimenti relativi agli investimenti esteri sono due:
- Patrimoniale
- Monitoraggio fiscale
La patrimoniale è una imposta che va a colpire la consistenza dell’investimento all’estero. Quindi non è legata al fatto che l’investimento produca reddito o meno.
La patrimoniale sugli immobili presenta analogie con l’imposta municipale propria (IMU) che si applica agli immobili situati in Italia e, in tale contesto, alcune delle disposizioni ad essa applicabili sono state estese ai fini della tassazione degli immobili situati all’estero per ragioni di coerenza e di uniformità di trattamento.
La patrimoniale sulle attività finanziare deriva anch’essa da esigenze di coerenza del sistema, posto che per le attività detenute presso intermediari italiani è prevista l’applicazione di un’imposta di bollo.
La patrimoniale sugli immobili, denominata IVIE, si calcola proporzionalmente alla quota e alla frazione d’anno di possesso. L’aliquota è pari allo 0,76% del valore degli immobili, così come rappresentato dal costo risultante dall’atto di acquisto o dai contratti e, in mancanza, dal valore di mercato.
La patrimoniale sulle attività finanziarie, denominata IVAFE, si calcola in misura proporzionale al periodo di detenzione, nella misura dello 0,1% del valore per l’anno 2012, mentre salirà allo 0,15% a decorrere dal 2013. Nel caso di depositi in c/c o libretti a risparmio l’imposta da versare è fissa pari a euro 34 se la giacenza media sul conto durante l’anno supera la soglia dei euro 5.000. Se inferiore l’imposta non è dovuta. La base imponibile è costituita dal valore di mercato rilevato al termine dell’anno solare, utilizzando anche la documentazione dell’intermediario estero, e, in mancanza, dal valore nominale o di rimborso.
Da ciascuna delle imposte sopra esposte sarà possibile dedurre, fino a concorrenza, un credito pari all’eventuale imposta patrimoniale versata nello Stato in cui è situato il bene o l’attività.
Il secondo adempimento è il monitoraggio fiscale. I contribuenti fiscalmente residenti in Italia devono comunicare l’ammontare degli investimenti all’estero detenuti durante tutto l’anno precedente. Recentemente la normativa è stata modificata in maniera da ottenere una armonizzazione con la normativa sulla patrimoniale.
Questo adempimento esiste dal 1990, ma non è mai stato preso seriamente in considerazione fino al momento in cui è stata data la possibilità di riportare in Italia gli investimenti esteri con il c.d. scuso fiscale.
Da quel momento la sanzione per la mancata comunicazione dell’ammontare dell’investimento all’estero è stata inasprita pesantemente causando una scia di polemiche e prese di posizione. Con la recente semplificazione il nuovo regime sanzionatorio è stato rimodulato sensibilmente, mantenendo comunque un livello di gravità maggiore rispetto alle sanzioni per omesso versamento della patrimoniale, in quanto la base di calcolo non è l’imposta omessa (nel monitoraggio non ci sono imposte da versare, ma solo importi da comunicare), ma l’ammontare dell’investimento. Quindi ad esempio la nuova sanzione minima del 3% se applicata a un valore di acquisto di un fabbricato all’estero, ad esempio pari a euro 100.000, corrisponde a una sanzione di euro 3.000. Sicuramente più bassa della precedente aliquota minima del 10% (quindi nel nostro esempio l’importo da versare sarebbe stato euro 10.000), ma comunque rilevante per qualsiasi contribuente.
Confrontando le sanzioni per omesso versamento della patrimoniale, su un valore di un immobile all’estero di euro 100.000 l’imposta da versare sarebbe stata euro 760,00 che, se omessa, avrebbe comportato l’esborso ulteriore di una sanzione pari al 30%, quindi “solo” euro 228,00. La buona notizia è che il nostro contribuente che possiede investimenti all’estero può continuare a elaborare il mod. 730 per dichiarare i propri redditi e compilare entro il mese di settembre il mod. Unico relativamente solo alla sezione della patrimoniale e del monitoraggio fiscale. In questo modo si continua a usufruire del sostituto d’imposta per i conguagli fiscali, che in caso di importi a credito permette di ottenerne il rimborso in tempi celeri.
Mariannina Rocco
Responsabile fiscale dal CAF CISL di Udine
archivio


text:
da "Almanacchino al di qua dell’acqua" (Aprile 1944)
DIALETTO, LINGUA E STILE
(Friulano occidentale di Casarsa della Delizia in grafia personale)
(Traslitterazione in grafia alpadínica)
Di sicuro, paesani, non avete mai pensato ai rapporti che passano fra le idee di «dialetto», «lingua» e «stile».
Quando che parlate, chiacchierate, gridate tra di voi, usate quel dialetto che avete imparato da vostra madre, da vostro padre e dai vostri vecchi. E sono secoli che i bambini di questi luoghi succhiano dal seno della loro madre quel dialetto, e quando diventano uomin, glielo insegnano anche loro ai loro figlioli. E per impararlo, non occorrono sillabari, libri, grammatiche; lo si impara così, come che si mangia e si respira. Nessuno di voi saprebbe scriverlo, questo dialetto e, quasi quasi, neanche leggerlo. Ma intanto lui è vivo, vivo eccome!, nelle vostre bocche, nelle labbra dei giovincelli, negli stomaci dei ragazzi, e suona allegramente di podere in podere, di campo in campo.
Così il dialetto è la più umile e comune maniera di esprimersi è solo che parlato, nessuno si immaginerebbe mai di scriverlo.
Ma se a qualcuno gli venisse l’idea? Voglio dire l’idea di usare il dialetto per esprimere i suoi sentimenti, le sue passioni? Nò, tenete ben a mente, non per scrivere due o tre stupidate da far ridere, o per raccontare due o tre vecchie storielle del proprio paese (perché allora il dialetto resta dialetto, e basta lì), ma con l’ambizione di dire cose più elevate, difficili, magari; se qualcuno, insomma, credesse di esprimersi meglio con il dialetto della sua terra, più nuovo, più fresco, più forte sì, non la lingua nazionale imparata nei libri?
Se a qualcuno viene l’idea, ed è capace di realizzarla, e altri che parlano quello stesso dialetto, lo seguano e lo imitino, e così, un po’ alla volta, si accumula una buona quantità di materiale scritto, allora quel dialetto diventa «lingua». La lingua sarebbe così un dialetto scritto usato per esprimere i sentimenti più alti e segreti del cuore.
Così, sappiate – per esempio – che l’italiano una volta, tanti secoli fa era anche lui soltanto un dialetto, parlato dalla povera gente, dai contadini, dai famigli, dai servi, mentre i signori e gli istruiti parlavano e scrivevano in latino.
Il latino era insomma come che adesso è per noi l’Italiano, e l’Italiano (col Francese, lo Spagnolo, il Portoghese), era un dialetto del latino, come che adesso, per noi, l’Emiliano, il Siciliano, il Lombardo … sono dialetti dell’Italiano. Ma ecco che saltano fuori, in Toscana, scrittori e poeti che vogliono sfogare con più sincerità e vivacità i loro affetti, e in maniera che tutti li capiscano: e così si mettono a scrivere nel loro dialetto toscano. In dialetto toscano Dante scrive la sua «Divina Comedia», in dialetto toscano il Petrarca scrive le sue poesie, e così un po’ per volta diventa lingua e sostituisce il latino. E siccome tutti gli altri dialetti italiani non hanno documenti scritti né poeti, la lingua toscana si impone su tutti e diventa lingua italiana.
Per dire dal nostro dialetto, tra i dialetti d’Italia, il friulano ha una fisionomia sua e ben distinta, per certi caratteri e certe forme antiche che conserva e che non lo lasciano confondere con nessun altro. Stando agli studiosi, il friulano fa parte dei dialetti ladini, parola che vale come dire latini. La «Ladinia» sarebbe una regione che comprede il Friuli, la Carnia, le Alpi fino ai Grigioni, e che ha derivato la sua parlata direttamente dal Latino, né più né meno del Francese, l’Italiano etc. Infatti com’è il plurale dei nomi italiani? In vocale: rosa, ros-e; campo, camp-i. e in Friulano? In consonante (s): ròśa, ròśi-s; čamp, čamp-s. Questa particolarità e tante altre hanno convinto gli studiosi a considerare il Friulano come un dialetto non italiano, ma a sé stante. Purtroppo però il Friuli, per tante ragioni, non ha avuto in nessun tempo un grande poeta che cantasse nella sua lingua e desse splendore e rinomanza; il Friuli ha sempre dovuto usare quella parlata per le povere opere dei contadini, dei montanari, dei mercanti, per comandare o chiedere di mangiare, di bere, di fare l’amore, di cantare, di lavorare.
Con questo, non voglio dire che il Friulano non sia mai stato scritto, che non abbia avuto neanche un poeta, tanti ne ha avuti, ma quasi tutti poetelli, con poca ambizione, poca fantasia, che non andavano più in là di quelle poesiucce sentimentali, paesane e insulse, o di quelle spiritosaggini che fanno anche ridere, ma, finita la risata, finisce tutto. Però, dal secolo XIV, qualche poeta si innalza, o per la forza dura e paesana del suo carattere (Ermes di Colloredo 1622-1692), o per una buona vena musicale (Pietro Zorutti, 1792-1867) o per la limpidità del suo scrivere (Caterina Percoto, 1812-1884).
E anche tra i moderni abbiamo qualche buon scrittore (Bonini, Argeo, Carletti, Chiurlo e altri). Ma come dicevo, scrittori di quelli che fanno cambiare, scrivendolo, dialetto in lingua, il Friuli non ne ha avuti. Non è detto però che non abbia di averli! È meglio aspettare e sperare che non arrendersi; perché arrendersi, se non altro, vuole dire rifiutare non solo poesia, ma dignità e, soprattutto, storia.
Verrà bene il giorno che il Friuli si accorgerà di avere una storia, un passato, una tradizione! Intanto, paesani, persuadetevi di una cosa: che il nostro dialetto friulano non ha nulla da invidiare a quelli di Udine, di San Daniele, di Cividale … Nessuno, è vero, lo ha mai usato per scrivere, esprimersi, cantare; ma non è giusto neanche pensare che, per questo, debba sempre stare sotterrato nei vostri focolari [domestici], nei vostri campi, nei vostri stomaci.
Quello di là dall’acqua [il Tagliamento] non può vantarsi, in confronto del nostro, di essere lingua non dialetto, proprio perché, come dicevo, non ha dato nessun grande scrittore.
Tutte le parlate friulane, di qua e di là dell’acqua, dei monti e del piano, aspettano la stessa storia, aspettano che i Friulani si accorgano veramente di loro, e li onorino come che sono degni: parlare Friulano vuole dire parlare Latino.
Quando un dialetto diviene lingua, ogni scrittore usa quella lingua in conformità alle sue idee, del suo carattere, delle sue brame. Insomma ogni scrittore scrive e compone in maniera diversa e ognuno ha il suo «stile».Quello stile è qualcosa di interiore, nascosto, privato, e, soprattutto, individuale. Uno stile non è né italiano e né tedesco e né friulano, è di quel poeta e basta.
Di sigùr, paisàns, i no veis mai pensat ai repuars c’a passin fra li ideis di «dialet», «lenga» e «stil».
Quant ch’ i parlais, i ciacarais, i sigais tra di vualtris, i doprais chel dialet ch’ i veis imparat da vustra mari, da vustri pari e dai vustris vecius. E a son sècui che i frus di chisçus loucs a sucin dal sen di so mari chel dialet, e co a doventin òmis, a ghi lu insegnin encia lour ai soi fiolùs. E par imparalu, a no coventin silabarios, libris, gramatichis; a si lu parla cusì, coma c’ a si mangia o e’ a si respira. Nisun di vualtris al savarès scrivilu, chistu dialet, e, squasi squasi, nencia lèsilu. Ma intant lui al è vif, e se vif!, ta li vustris bocis, tai lavris da li zovinutis, tai stomis dai fantas, e al suna alegramentri di bràida in bràida, di ciamp in ciamp.
Cusì il dialet al è la pi ùmila e comun maniera di esprimisi al é doma che parlat, nisun al si impensa mai di scrivilu.
Ma se a qualchidun a ghi vegnès che idea? I vuej disi l’idea di doprà il dialèt par esprimi i so sintimins, li so pasions? No, tegnèivi ben a mins, no par scrivi do tre stupidadis da fa ridi, o par contà do tre storiutis vecis dal so pais (parsè che alora il dialet al resta dialet, e basta li), ma cun l’ambisiòn di disi robis pi elevadis, difisilis, magari; se qualchidun, insoma, al crodès di esprimisi miej cu‘l dialet da la so ciera, pi nouf, pi fresc, pi fuart si no la lenga nasional imparada tai libris? Se a qualchidun a ghi ven che idea, e al é bon di realisala, e altris c’ a parlin chel stes dialet, a lu sèguitin e a lu imitin, e cussì, un puc a la volta, a si ingruma na buna quantitat di material scrit, alora chel dialet al doventa «lenga».
La lenga a sarès cussì un dialet seni e doprat par esprimi i sintimins pi als e segres dal cour.
Cussì, i veis di savè – par esempi – che il Talian na volta, tanciu sècui fa al era encia lui doma che un dialet, fevelat da la puora zent, dai contadins, dai famejs, dai sotans, mentri che i siors e i studias a parlavin e a scrivevin in latin.
Il latin al era insoma coma che ades al è par nu il Talian, e il Talian (cu ‘l Franseis, il Spagnoul, il Portugheis), al era un dialet dal Latin, coma che ades, par nu, l’Emilian, il Sicilian, il Lombart ... a son dialès dal Talian. Ma eco c’a saltin four, in Toscana, scritòurs e poès c’ a volin sfogà cun pi sinceritat e vivacitat i so afiès, e in maniera che ducius aju capissin: e cussì a si metin a scrivi tal so dialèt toscan. In dialèt toscan Dante al scrif la so «Divina Comedia», in dialèt toscan il Petrarca al scrif li so poe. siis, e cusì chel dialèt un puc par volta al doventa lenga e al sostituis il Latin. E sicoma che ducius chei altris dialès italians a no an nè documins scris ne poès, la lenga toscana a si impon su ducius e a doventa lenga italiana.
Pa vigni a disi dal nustri dialèt, fra i dialès di Italia, il furlan al à na fisunumia sò e ben distinta, par sers caraters e sertis formis antighis c’ al conserva e che no lu lassin confondi cun nissun altri. Stant ai studious, il furlan al fai part dai dialès ladìns, peraula c’ a vai coma disi Iatìns. La «Ladinia» a sares na region c’ a comprend il Friul, la Ciargna, li Alpis fin ai Grigions, e c’ a à derivat la so fevela diretamintri dal Latin, nè pi nè mancul che coma il Franseis, il Talian etc. Infati come esia il plural dai nons italians? In vocal: rosa, ros-e; campo, camp-i. E par Furlan? In consonant (s) : rosa, rosi-s; ciamp, ciamp-s. Chista particularitat e tantis altris a an convinsut i studiòus a considerà il Furlan coma un dialèt no italian, ma parsestant. Purtrop però il Friul, par tantis mai rasons, a no ‘l à avut in nisun timp un grant poeta c’al ciantàs ta la so lenga e a ghi des splendour e renomansa; il FnuI al à sempri cugnut doprà che fevela par li puoris operis dai contadins, dai montagnars, dai mercantìns, par comandà o domandà di mangià, di bevi, di fa l’amour, di ciantà, di lavorà.
Cun chistu, i no vuej disi che il Furlan no ‘i sedi mai stat scrit, c’a no’l vedi vut nencia un poeta; tancius a-nd-à vus, ma squasi ducius poetùs, cun pucia ambision, pucia fantasia, c’ a no zevin pi in là di ches poesiutis sintimintalis, paisanis e disavidis, o di ches spiritosadis c’ a fan encia ridi, ma, finida la riduda, a finis dut. Però, dal secul XIV a vuei, qualchi poeta al si inalsa, o par la fuarsa dura e paisana dal so carater (Co. Ermes di Coloret, 1622-1692), o par na buna vena musical (Pieri Zorut, 1792-1867) o par la limpiditat dal so scrivi (Caterina Percoto, 1812-1884).
E encia tra i modernos i vin qualchi bon scritour (Bonini, Argeo, Carletti, Chiurlo e altris). Ma, coma ch’ i disevi, scritours di chei c’a fan cambià, scrivindilu, dialèt in lenga, il Friul a no-nd-à vus. A no è dita erò ch’ i no vedi di veju! A è miej spetà e sperà che no rindisi; parsè che rindisi, se no altri, a voul disi rifiutà no doma poesia e art, ma dignitat e, massime, storia.
A vegnarà ben il di che il Friul al si inecuarzarà di vei na storia, un passat, na tradision! Intant, paisans, persuadeivi di na roba: che il nustri dialèt furian a no ‘l à nuja di invidià a chei di Udin, di San Danel, di Sividat ... Nisun, a è vera, a lu à mai doprat par scrivi, esprimisi, ciantà; ma a no è justa nencia pensà che, par chistu, al vedi sempri di sta soterat tai vustris fogolars, tai vustris ciamps, tai vustris stomis. Chel di là da l’ aga a no pol vantasi, in confront dal nustri, di esi lenga no dialèt, propit parsè che, coma ch’ i disevi, a no ‘i à dat nisun grant scritour. Dutis li fevelis furlanis, di cà e di là da l’ aga, dai mons e dal pian, a spetin la stesa storia, a spetin che i Furlans a si inecuarzin veramintri di iour, e a li onorin coma c’ a son degnis: fevelà Furlan a voul disi fevelà Latin.
Quant che un dialèt al ven lenga, ogni scritour al dopra che lenga a conforma da li so ideis, dal so carater, da li so bramis. Insoma ogni scritour al scrif e al compon in maniera diviersa e ognun al à il so «stil». Chel stil al è alc di interiour, platàt, privat, e, massime, individuai. Un stil a no ‘i è nè italian e nè todesc e nè furlan, al è di che! poeta e basta.
*
Di sigúr, paiśàŋs, í no véįs maį pensàt aį repyàrs c’a pàsin fra li idéįs di «djalèt», «léŋga» e «stil».
Cyant ch’í parlàįs, í čacaràįs, í sigàįs tra di vuàltris, í dopràįs chél djalèt ch’í véįs imparàt da vústra màri, da vústri pàri e daį vústris vèčus. E à són sècuį che i frus di chísčus lóųcs à súciŋ dal séŋ di só màri chél djalèt, e có à dovèntiŋ òmis, à ghi lu insèğniŋ ènča lóųr aį sòį fjolús. E par imparàlu, à nó covèntiŋ silabàrjos, líbris, gramàtichis; à si lu pàrla cusí, còma c’à si mànğa o e’ à si respíra. Nisún di vuàltris àl savarès scrívilu, chístu djalèt, e, scyaśi scyaśi, nènča lèśilu. Ma intànt luį àl é vif, e se vif!, ta li vústris bòcis, taį làvris da li źovinútis, taį stòmis daį fantàs, e àl súna alegraméntri di bràįda in bràįda, di čamp in čamp.
Cusí il djalèt àl é la pi úmila e común manjèra di esprímisi àl é dòma che parlàt, nisúŋ àl si impènsa maį di scrívilu.
Ma se a cyalchidúŋ à ghi veğnés che idèą? Í vyéį díśi l’idèą di doprà il djalèt par esprimi i sò sintimíŋs, li só pasjóŋs? Nò, teğnéįvi bèŋ a miŋs, no par scrívi dó tré stupidàdis da fà rídi, o par contà dó tré storjútis vècis dal so país (parsè che alòra il djalèt àl rèsta djalèt, e basta li), ma cun l’ambisjóŋ di díśi ròbis pi elevàdis, difísilis, magàri; se cyalchidúŋ, insòma, àl crodés di esprímisi mièį cu‘l djalèt da la só cjèra, pi nóųf, pi frèsc, pi fyart sí no la lèŋga nasjonàl imparada tai líbris? Se a cyalchidúŋ à ghi vèŋ che idèą, e àl è bòŋ di reąliśàla, e àltris c’ à pàrliŋ chél stès djalèt, à lu sègyitiŋ e à lu ímitiŋ, e cusí, un puc a la vòlta, à si iŋgrúma na búna cyantitàt di materjàl scrit, alòra chél djalèt àl dovènta «lèŋga».
La lèŋga à sarès cusí un djalèt scrit e dopràt par esprími i sintimíŋs pi als e segrés dal cóųr.
Cusí, í véįs di savé – par eśèmpi – che il Taljàŋ na vòlta, tànču sècuį fa àl èra ènča luį dòma che un djalèt, fevelàt da la pyòra źènt, dai contadíŋs, daį famèįs, daį sotàŋs, mèntri che i sjórs e i studjàs à parlàviŋ e à scrivéviŋ in latíŋ.
Il latíŋ àl èra insòma còma che adès àl é par nu il Taljàŋ, e il Taljàŋ (cu ‘l Franséįs, il Spağnóųl, il Portughéįs), àl èra un djalèt dal Latíŋ, còma che adès, par nu, l’Emiljàŋ, il Siciljàŋ, il Lombàrt ... à sóŋ djalès dal Taljàŋ. Ma èco c’ à sàltiŋ fóųr, in Toscàna, scritóųrs e poés c’ à vóliŋ sfogà cun pi sinceritàt e vivacitàt i sò afjès, e in manjèra che dúčus àju capísiŋ: e cusí à si mètiŋ à scrívi tal sò djalèt toscàŋ. In djalèt toscàŋ Dante àl scrif la só «Divina Comedia», in djalèt toscàŋ il Petrarca àl scrif li só poęsíįs, e cusí chél djalèt un puc par vòlta àl dovènta lèŋga e àl sostituís il Latíŋ. E sicòma che dúčus chéį àltris djalès italjàns à no àn né documíŋs scris né poés, la lèŋga toscàna à si impóŋ su dúčus e à dovènta lèŋga italjàna.
Pa’ viğní a díśi dal nústri djalèt, fra i djalès di Itàlja, il furlàŋ àl à na fiśunumíą só e bèŋ distínta, par sèrs caràters e sèrtis fòrmis antíghis c’ àl consèrva e che no lu làsiŋ confondi cun nisúŋ àltri. Stant aį studjóųs, il furlàŋ àl faį part daį djalès ladíŋs, peràųla c’ à val còma díśi latìns. La «Ladínia» à sarés na reğóŋ c’ à comprènd il Friúl, la Čarğna, li Àlpis fin aį Griğóŋs, e c’ à à derivàt la só fevèla diretamíntri dal Latíŋ, né pi né màŋcul che còma il Franséįs, il Taljàŋ etc. Infàti come éśja il pluràl daį nòns italjàŋs? In vocàl: rosa, ros-e; campo, camp-i. E par Furlàŋ? In consonànt (s) : ròśa, ròśi-s; čamp, čamp-s. Chísta particularitàt e tàntis àltris à àn convinsút i studjóųs a considerà il Furlàŋ còma un djalèt no italjàŋ, ma parsestànt. Purtròp però il Friúl, par tàntis maį raśóŋs, à no ‘l à avút in nisúŋ timp un grant poéta c’àl čantàs ta la só lèŋga e à ghi dés splendóųr e renomànsa; il Fnúl àl à sémpri cuğnút doprà che fevèla par li pyòris òperis daį contadíŋs, daį montağnàrs, daį mercantíŋs, par comandà o domandà di manğà, di bévi, di fà l’amóųr, di čantà, di lavorà.
Cun chístu, í no vyéį díśi che il Furlàŋ no ‘i sédi maį stat scrit, c’à no’l védi vut nènča un poéta; tànčus à-nd-à vus, ma scyàśi dúčus poetús, cun púča ambisjóŋ, púča fantaśíą, c’ à no źéviŋ pi in là di chés poęśjutis sintimintàlis, paįśànis e disavídis, o di ché spiritośàdis c’ à fan ènča rídi, ma, finída la ridúda, à finís dut. Però, dal sècul XIV à vyéį, cyàlchi poéta àl si inàlsa, o par la fyàrsa dura e paįśàna dal sò caràter (Co. Ermes di Coloret, 1622-1692), o par na búna vèna muśicàl (Pieri Zorut, 1792-1867) o par la limpiditàt dal sò scrívi (Caterina Percoto, 1812-1884).
E ènča tra i modèrnos i viŋ cyàlchi bòŋ scritóųr (Bonini, Argeo, Carletti, Chiurlo e altris). Ma, còma ch’ í diśévi, scritóųrs di chéį c’à faŋ cambjà, scrivíndilu, djalèt in lèŋga, il Friúl a no-nd-à vus. A no è díta però ch’ í no védi di véju! A è mjéį spetà e sperà che no ríndisi; parsè che ríndisi, se no àltri, à vóųl díśi rifjutà no dòma poęśíą e art, ma diğnitàt e, màsime, stòrja.
À veğnarà bèŋ il dí che il Friúl àl si inecyarzarà di véį na stòrja, un pasàt, na tradisjóŋ! Intànt, paįśàŋs, persyadéįvi di na ròba: che il nústri djalèt furlàŋ à no ‘l à núja di invidjà a chéį di Údin, di San Danél, di Sividàt ... Nisúŋ, à è vèra, à lu à maį dopràt par scrívi, esprímisi, čantà; ma à no è jústa nènča pensà che, par chístu, àl védi sémpri di stà soteràt taį vústris fogolàrs, taį vústris čamps, taį vústris stòmis. Chél di là da l’ àga à no pól vantàsi, in confrónt dal nústri, di ési lèŋga no djalèt, pròpit parsé che, còma ch’ í diśévi, à no ‘i à dat nisúŋ grant scritóųr. Dútis li fevèlis furlànis, di cà e di là da l’ àga, daį mòns e dal pjan, à spètin la stèsa stòrja, à spètiŋ che i Furlàŋs à si inecyàrźin veramíntri di lóųr, e à li onòriŋ còma c’ à sóŋ dèğnis: fevelà Furlàŋ à vóųl díśi fevelà Latíŋ.
Cyant che un djalèt àl vèŋ lèŋga, òğni scritóųr àl dòpra che lèŋga a confórma da li só idèįs, dal só caràter, da li só bràmis. Insòma òğni scritóųr àl scrif e àl compón in manjèra divjèrsa e oğnúŋ àl à il sò «stil». Chèl stil àl è alc di interjóųr, platàt, privàt, e, màsime, individuàl. Un stil à no ‘i è né italjàŋ e né todèsc e né furlàŋ, àl è di chél poéta e bàsta.


text:
SAV‘RS E PRODOTS CARATERISTICS
La Cjargne par ducj i guscj
La cusine cjargnele no je dome une maniere di meti in armonie tra di lôr une schirie di ingredients rindintju plasevui al gust, ma e je une conte. La conte di une tiere e dai siei prodots, trasformâts in plats straordenaris dai cogos e dai chef dal puest. A nassin, cussì, i cjarsons dolçs o salâts che ogni valade e interprete a mût so, il tocj di braide, il frico tant innomenât, o ben i tancj plats che a àn come ingredients di fonde foncs e jerbis di cjamp, dispès compagnâts cuntune biele fete di polente fumante. No stait, alore, a dismenteâsi di lâ a mangjâ tai locâi tipics di Damâr, Cjavaç, Tumieç e Vergegnas lis specialitâts cjargnelis, risultât di ingredients gjenuins e saurîts, o ben di comprâ tes buteghis e tai atelier gastronomics la grande varietât di prodots di latarie e robe insacade, lis marmeladis, la mîl e i dolçs dal puest.


text:
614 milions di euros di dams
614 milions di dams: cheste la stime definitive de ondade di brut timp (cun ploie torenziâl e aiars a plui di 100 km/h) che e à colpît in particolâr il Friûl de Alte a cjaval tra Otubar e Novembar passâts. I dams plui grâfs a son stâts chei aes oparis di difese idrogjeologjiche (323 milions), po dopo chei aes stradis (98 milions), boscs (55 milions), bens publics (ospedâi, scuelis…), rêts eletrichis (16 milions), bens privâts (15 milions), ativitâts economichis (9,6 milions), acuedots (8,7 milions), setôr de pescje (6,3 milions), patrimoni culturâl (2,7 milions), tant che par esempli lis Plêfs cjargnelis.
Positive la prove ufierte des struturis di emergjence e de Protezion civîl, e miorade a pet des esperiencis passadis ancje la azion di restaurazion des liniis eletrichis prejudicadis dal aiar e dai arbui colâts. Lodevule, in linie cu la tradizion furlane, la azion dal volontariât, sedi chel organizât sedi chel mobilitât des rêts di vicinât. ❚


text:
Ai
14 di Dicembar al è muart, ae etât di 84 agns, Edmond Simeoni.
Considerât un dai paris dal nazionalisim cors contemporani, intal
1967 al jere stât un dai fondadôrs dal moviment Azion Regjonaliste
Corse deventade po, sîs agns plui tart, Azzione
per a Rinascita di a Corsica (ARC). La
sô partecipazion ai fats di Aleria intal Avost dal 1975, anticipâts
di un so discors di fûc cualchi zornade prime, a puartin a
considerâlu l’om di ponte dal gnûf nazionalisim cors e i costin
un an e sîs mês di preson. Intal 1977 al partecipe ae creazion de
Unione di u Populu Corsu
(UPC) che, tes sôs filis, al sarà po elet intal 1982 inte prime
Assemblee de Corsiche. Cinc agns plui tart al cjape lis distancis de
lote armade puartade indenant di une part dal moviment nazionâl cors
par sostignî l’autoguvier de isule dome par vie politiche. Tai
agns ’90 e tai prins agns dal secul gnûf al va dilunc cul so
impegn politic ancje par mieç di coalizions – tant che Corsica
Nazione e Unione
Naziunale – che a cirin di meti adun
lis diviersis animis dal nazionalitarisim cors. Un percors che i
permetarà po propit a so fi, Gilles Simeoni, di deventâ il prin
president nazionalist dal guvier cors. Miedi di mistîr, Edmond
Simeoni al è stât in prime linie ancje in cetantis bataiis pe
difese ambientâl de isule e cuintri dal razisim.
Font:
France 3 Corse ViaStella,
14/12/18


text:
1947
Jump to navigation Jump to search
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 19 di Zenâr - Denant dal teatri Puccini di Udin a vegnin dâs fûr i prims volantins dal Moviment Popolâr Furlan contrari a la propueste te costituente de Costituzion Taliane di fâ il Friûl provincie dal Venit.
Pal Mont[cambie | modifiche il codiç]
- 10 di Fevrâr: a seguiti dai tratâts di pâs firmâts a Paris, la Italie e cêt Flum dal Cjarnâr, Zare e la Istrie ae Jugoslavie e la isole di Rodi ae Grecie; la provincie di Triest e ven dividude in doi tocs, clamâts zone A e zone B.


text:
Amleto Sandrini al è nassût e al vîf a Cividât dal Friûl. Si è laureât a Padue in Medisine e chirurgjie, si è specializât in rams chirugjics, al à scrit voris sientifichis e al à finît la sô cariere come primari di chirurgjie tal ospedâl de citât là che al è nassût.
Une volte in pension al à dedicât part dal so timp al volontariât, insiemi a la sô femine gjinecologhe Marie Gracie Scavazza, intun ospedâl missionari de Indie, dant un contribût a la sô realizazion.
L’Autôr al publiche contis su la riviste di culture furlane “La Panarie” e contis poliziescjis sul mensîl “Detective”. Al à scrit i romançs Dal capricorno al cancro, Firenze Libri, Firenze; Ospedale dei Fiori, La Nuova Base Editrice, Udine; Un caso per l’ispettore Cudicio, Grafiche Civaschi, Povoletto di Udine; “Il placido Isaia Fornaciari”, FULL Editore, Udine; I dossier particolari dell’ispettore Cudicio, Campanotto Editore, Pasian di Prato; Faida nelle Valli, Edizioni Mimosa, Milano.
Adolfo Cefis al è nassût a Cividât dal Friûl e al vîf a Milan. A Cividât al à fat il Liceu Classic e a Milan si è laureât in Siencis economichis e comerciâls.
Al à fat una lungje cariere di manager tal setôr de Informatica, fin a deventâ diretôr imprenditoriâl e co-fondadôr di diviersis aziendis ancje internazionâls tal cjamp de Information-Technology e de Analisi strategjiche de Impresa. Al è stât President de Finarte S.p.A.
Al à l’hobby di dissegnâ vignetis pai gjiornâi, pes rivistis e pai libris.


text:
Ecosisteme di Udin in pericul
Writers a vore fûr di cjase Cavazzini. Il centri di Udin al assumarà un pôc di ligrie, metint in pericul l'ecosisteme de citât.
Om cjoc in bale fer a un semafar, si viôt che il ros dal vin no i bastave.
La gnot dai libris, la gnot blancje. Simpri plui events a vegnin fats di gnot, Udin nus plate alc.
Di solit lis sagris a mandin ator pes taulis i fruts a fâ la racuelte diferenziade. Par vinci la gare de virtuositât tantis pro loco a stan rapint i fruts fûr dai supermarcjâts.
A Rabil si è organizât un cors par cjans di adestrâ al salvatament dai citadins, che si son presentâts in 57 milions di ogni angul di Italie.
Un frut al è nassût a 1300 metros di altece tal mieç dai boscs. Ve, ce che al sucêt di cuant che Serracchiani e à cjapât in man il coordenament des politichis pe mont.
Lis vueris dai coscrits. De Prime Vuere Mondiâl a chê cun la farine; o sin passâts dal '15-'18 al 00.


text:
ELEZIONS REGJONÂLS DAI 29 DI AVRÎL. Fedriga: «O gjavarìn la obligatorietât pai Comuns di aderî aes Uti»
Il leghist si impegne a agjî su la pression fiscâl in ducj i setôrs di competence regjonâl par rindi convenient invistî in regjon
Dopo il vôt des Politichis dai 4 di Març, al è dal sigûr il candidât di bati: nol à ancjemò 40 agns (al è nassût a Verone intal 1980) Massimiliano Fedriga, leghist che al rapresentarà dute la coalizion dal Centridiestre aes elezions regjonâls dai 29 di Avrîl, e “enfant prodige” de politiche. Iscrit ae Lega Nord di cuant che al veve 16 agns, al à scjalât i vertiçs dal so partît fin a deventâ, intal 2012, cjâfs grup ae Cjamare dai Deputâts (là che al è stât elet intal 2008, a dome 28 agns di etât).
Se al vignarà elet, ce impostazion pensial di tignî bande il guvier nazionâl sui acuardis Tondo-Tremonti e Serracchiani-Padoan?
O vin di tornâ a negoziâ chescj acuardis, parcè che o vin patide une penalizazion, tra contribuzion direte e chês altris misuris previodudis de leç di stabilitât, di plui o mancul un miliart e 800 milions l’an. Che al vûl dî 1500 euros par ogni citadin dal Friûl-Vignesie Julie, neonâts includûts. Cussì a son stadis di fat comprimudis la autonomie de Regjon, la specialitât e lis competencis, parcè che dut chest al impedìs di meti in cjamp i servizis pai citadins previodûts dal Statût. O soi pront a doprâ ancje lis manieris fuartis in cheste rinegoziazion cul Stât, par evitâ che il Friûl-Vignesie Julie al sedi ridot di fat a Regjon a statût ordenari.
Uti e abolizion des Provinciis: fasaraial une cuintririforme o une semplice manutenzion? Ce asset varano Friûl e Triest? Il Friûl varaial une rapresentance istituzionâl teritoriâl?
Magari cussì no, la struture dai ents locâi individuade di cheste riforme no sta impins. No esistin alore alternativis a riviodint dal dut la impostazion e l’asset. O partirìn gjavant la obligatorietât pai Comuns di aderî aes Uti e lis penalizazions relativis. Dopo, si à di vierzi un confront cui ents locâi, stant dentri di trê pilastris fondamentâi: il prin al è che l’asset istituzionâl al à di garantî ancje la rapresentazion des identitâts e des diviersis culturis dal teritori; il secont al è che si à di tornâ al principi democratic che a son i citadins a sielzi cui che ju à di guviernâ. Tierç, si à di movi competencis di une Regjon incentradore al teritori, lassant al centri dome la funzion legjislative e programatorie, trasferint ai Comuns la part aministrative.
Cualis politichis adotaraial pe tutele e pe valorizazion de lenghe e culture furlane e di chês altris minorancis linguistichis regjonâls? Sostignaraial l’ûs inte scuele e tai mass media, includude la television?
Midiant de lenghe e de storie dal propri teritori si cree e si manten vive une comunitât. Masse voltis i citadins de nestre regjon no san nancje che ce che al è sucedût intal lôr teritori. Lenghe e storie locâl a son fondamentâls, e midiant de scuele e dai mass media - e o pensi soredut ae Rai - a van disvilupadis.
Cemût vuelial rilançâ la economie e il lavôr? In particolâr, cualis politichis par fâ plui competitîf il manifaturîr furlan e par rindi plui trativis pai invistiments lis nestris zonis industriâls?
O vin di agjî su la pression fiscâl in ducj i setôrs di competence regjonâl, par esempli aplicant la fiscalitât di vantaç za previodude dal acuardi Tondo-Tremonti, e dopo fâ une disburocratizazion concrete. Il sportel unic pes aziendis, previodût par leç, nol è mai partît pardabon. O vin di semplificâ, parcè che i coscj burocratics pe imprese a son enormis. E dome la iniziative imprenditoriâl e cree ocupazion: cui che al pense di risolvi la cuistion dal lavôr cui amortizadôrs sociâi al fale. Chês a son misuris di emergjence. O vin di rindi convenient invistî in Friûl-Vignesie Julie par creâ gnûfs puescj di vore.
Cualis politichis proponial pal benstâ sociâl, tacant di chês pe famee e pe natalitât?
Pe natalitât e pes fameis o vin di pontâ in maniere decise sui servizis. Magari cussì no, a son pôcs e tant onerôs, pensìn ai asîi nît. In secont lûc, o vin di struturâ il sisteme fiscâl regjonâl a misure des fameis, duncje modulant i pês fiscâi sul numar dai components di un nucli familiâr. O soi cetant contrari ae politiche dai bonus. No crôt che a coventin e a gjavin risorsis a politichis seriis pe natalitât.
di Roberto Pensa


text:
Driiin, driiin… il telefon al sune, une, dôs, trê voltis, ma a son lis siet di matine, e je domenie, pussibil che nancje vuê no si podedi stâ cuiet.
Uff, tocje jevâ sù dal jet cui voi ancjemò sierâts, a scûr te cjamare, o voi a palpon, finalmentri lu cjati, i rispuint, e je mê fie, la plui viele, Federica: “Pronto… come mai mi sveistu a chê ore chi, ce sucedie?”
di chê altre bande dal fîl: “Pai, no rivi a durmî, e je plui di une ore che une çore e bat sul barcon, le mandi vie, e torne e vie cussì, ce puedio fâ?”.
o stoi cidin un moment intant che o pensi.“Un moment che mi meti alc e o ven sù a Rivignan, ma il Fiore isal a durmî? Nol puedial viodi lui da la çore?”.
Mi rispuint un tic fastidiade: “Al è lât a pescjâ trute, vuê e je la viertidure de pescje”.
Ancjemò intorgulît: “O rivi”.
Une bussade a la femine che nancje no à sintût il telefon, o partìs cence nancje lavâmi la muse.
Rivât a Rivignan, o suni il campanel, o alci i voi al cîl, vele la çore dute sburide che e svole.
Infin si vierç la puarte, o fâs lis scjalis in doi salts e o rivi in cusine.
Mê fie cun in man une scove e vose: “Pai, viodile…chê brute bestie, mi cjale cun chei voi neris come il diaul, mi fâs pôre!”
Le cjalie mi sbrisse di ridi, i vierç i barcons e la çore di sburide e plui svelte e jentre in cusine, mê fie e tache a sberlâ, e fâs plui pôre jê che la çore.
Svole di ca, svole di là e ce fasie? E bute i voi parsore la stue dulà che e jere une guantiere cun cueste, luianie e polente vanzade la sere prime.
Si poie e e somee che e ridi, mi cjale e e tache a becâ ta la guantiere, viodile e môf la code come il cjan.
A chest pont, jo e mê fie si butìn sul sofà, le cjali e i dîs: “Met sù une gote di cafè intant che la çore e finìs di mangjâ”.
Jê e tache a ridi e si invie a preparâ il meretât cafè.
di Emanuele Franzo


text:
Daûr dai
ultins dâts uficiâi e je Olot la citât de Catalogne là che si à
une ufierte plui alte di servizis par catalan. La inchieste e ten
cont dal ûs dal catalan inte aministrazion publiche, intai mieçs di
comunicazion, inte scuele, inte sanitât, inte economie, intal
divertiment e inte vite sociâl. Olot, cun 80 ponts su cent, e je chê
che e svante la situazion miôr. Disore dai 70 ponts però o cjatìn
ancje citâts tant che Manresa, Girona e Tortosa, intant che
Barcelone si cjate tra i 60 e i 70 ponts adun cun Tarragona, Sabadell
e altris centris. La situazion piês, ancje se cuntun indiç che al
passe i 50 ponts, si le à invezit a Santa Coloma de Gramenet. In
ogni câs, i dâts a mostrin un miorament rispiet ae inchieste
precedente. A nivel setoriâl la situazion miôr si riferìs a
aministrazion publiche, scuele e sanitât, chê piês a mieçs di
comunicazion, economie e divertiment.
Font:
ABC, 29/05/12


text:
CAP
Il CAP (scurte par Codice di avviamento postale, par furlan codiç di inviament postâl) al è doprât in Italie par rindi plui facilis capî il lûc di destinazion da lis spedizions fatis vie pueste; al fo creât tal 1967.
Struture[cambie | modifiche il codiç]
Il CAP al è formât di cinc numars; la regole gjenerâl e je che lis primis dôs a son par la provincie, ma nol vâl pes provinciis creadis daspò de istituzion dal CAP, parcè che in chê volte lis provinciis a jerin juste 100 partint di Rome (00), par cui a podevin jessi cuviertis cun doi numars. Par lis gnovis provinciis, il codiç al è chel de provincie di origjin, cun daûr 170; chest mût al jere provisori, ma al reste ancjemò al dì di vuê; cun di plui, i comuns de provincie a mantegnin il CAP di origjin e no son distinguibii dai comuns de provincie iniziâl.
Par lis provinciis creadis dal 1997 in ca, la regule e cambie un pôc: la atribuzion e je univoche cun lis agjenziis di recapit: i prins doi numars no indichin plui dome une provincie, e par capî se al è un cjâf lûc si scugne cjalâ se il tierç numar al è dispar (--1-- par lis gnovis provinciis, si partìs dal --9-- par lis gnovis provinciis); lis altris localitâts de provincie a àn un numar pari (chel prime dal numar dal cjâf lûc, par cui --0-- par lis vecjis provinciis, e a partî di --8-- par chês gnovis).
In gjenar, un stes CAP al pues jessi leât a plui comuns, ancje no confinants. Lis citâts plui grandis a puedin vê plui CAPs (par esempli Bologne), che a metin dongje cuartîrs, circoscrizions, e vie indevant; chest al pues capitâ ancje par frazions di comuns no cussì grancj. Par i cjâf lûcs di provincie cun plui CAPs al esist ancje un gjeneric, bon par dutis lis zonis, ch'al finìs cun "00" (par cui il CAP gjeneric di Rome al è 00100, par Milan 20100); chest al ven doprât par riferîsi ai ufizis postâi centrâi o par lis spedizions destinadis a grandis utencis.
Codiçs simii a esistin ancje in altris paîs; tai Stâts Unîts, par dî, l'ecuivalent al è il zip code.
Cjâf lûcs dal Friûl[cambie | modifiche il codiç]
In Friûl si cjatin diviersis ecezions a la regule gjenerâl. Gurize no à mai vût un codiç unic di dôs cifris, ma dal inizi dopre chel di Triest (34---); par cui a lis localitâts de Provincie di Gurize si doprin i codiçs di 3407x a 3409x, par chês de Provincie di Triest chei di 3401x a 3406x. Tal câs di Pordenon, il codiç al ricuarde chê de provincie origjinâl (Udin), e ducj i comuns de provincie di Pordenon a doprin codiçs cul stes model di chei de provincie di Udin.
Leams esternis[cambie | modifiche il codiç]
- (talian) Ricercje dal CAP sul sît des Puestis talianis
- (talian) Ricercje dal CAP sul sît NonSoloCap
- (talian) Ducj i CAPs dai comuns talians


text:
Corneli Cels
Aul Corneli Cels (par latin Aulus Cornelius Celsus; I secul) fo un studiôs antîc roman.
Tabele dai contignûts
La vite[cambie | modifiche il codiç]
Si navighe tal scûr: no si sa ben nancje cuant che al è vivût, ancje se al somearès sot Tiberi.
Lis Artes[cambie | modifiche il codiç]
Al scrivè une opare enciclopediche, lis Artes, là che la sezion plui longje, e forsit ancje chê scrite cun plui competence e la uniche che e sedi rivade fin a noaltris, jere dedicade ae medisine. Il stîl è sempliç e clâr, armoniôs e elegant.
La sô scuele mediche jere chê di Ipocrat. Di Cels a cjapin non trê antighis tecnichis medichis: il metodi di Cels, par tirâ vie i calcui de vissie (si faseve un sclap tra la busignele e la vergogne e si sburtavin fûr par là lis pieris cuntun dêt impirât tal posteriôr), la amputazion a la Cels e la plastiche a la Cels.
Bibliografie[cambie | modifiche il codiç]
- Paolo Fedeli, Storia letteraria di Roma, Napoli, Ferraro, 2004
- Ettore Paratore, Storia della letteratura latina, Bologne, Sansoni, 1957
Leams esternis[cambie | modifiche il codiç]
- Celso, Aulo Cornelio, treccani.it (de Enciclopedia italiana dal 1931)
- Celso, Aulo Cornelio, treccani.it (dal Dizionario di medicina dal 2010)


text:
Denant de
domande fate de Cymdeithas yr Iaith Gymraeg (Societât pe Lenghe
Galese), organizazion in prime linie inte difese dai dirits
linguistics, il guvier galês al à comunicât i dâts sul
finanziament de educazion pai adults. Intai ultins trê agns a son
stâts invistîts ta chest setôr 17 milions di sterlinis par un
totâl di passe 90 mil progjets di aprendiment, di chescj però a
pene 354 a jerin par galês, o sei mancul dal 0,5% dal totâl. Sul
front de spese cheste percentuâl si sbasse ancjemò di plui, dal
moment che lis risorsis pal galês a son tor des 4 mil sterlinis, o
sei il 0,02% dal totâl. Se si calcole che il guvier galês al veve
sigurât che intes sôs ativitâts la presince de lenghe proprie dal
paîs e varès vût une corsie preferenziâl al è ce restâ
scaturîts, al à comentât il responsabil pes comunitâts
sostenibilis de Cymdeithas, Toni Schiavone. La veretât, al zonte il
rapresentant de organizazion, e je che il guvier al finanzie cui bêçs
dai citadins galês une des lenghis plui potentis dal mont e al
penalize l’ûs de lenghe proprie e lis pussibilitâts di doprâle.
Par esempli, al continue Schiavone, al è dibant che il guvier al
disi che al vûl sburtâ l’ûs dal galês intai puescj di vore se
po la formazion professionâl e ven fate par inglês.
Font:
Cymdeithas yr Iaith Gymraeg, 15/04/13


text:
Vie pal
2013 Elebide, organisim che al dipent dal dipartiment pe educazion e
pe politiche linguistiche de Comunitât Autonomie Basche, al à
ricevût plui di 350 segnalazions fatis indenant di citadins, ents o
realtâts associativis che a segnalin violazions dai lôr dirits
linguistics e, plui in detai, la impussibilitât di rapuartâsi in
lenghe basche cu lis istituzions publichis o cun societâts che a
davuelzin un servizi public. La plui part des segnalazions si riferìs
al ûs scrit de lenghe, no dome tai documents e tes comunicazions
diretis ma ancje tai elements che a formin il paisaç linguistic tant
che segnaletiche, cartelonistiche e vie indenant. Trê cuarts des
denunciis a àn a ce viodi cu lis aministrazions publichis, e un
cuart cul setôr privât che al davuelç ativitâts di interès
public tant che servizis, bancjis, sigurazions e grancj centris
comerciâi. Dilunc vie dal 2013 al è propit il setôr privât chel
là che al è cressût di plui il numar des segnalazions. Ancje par
chest, intal presentâ i dâts metûts adun di Elebide, il delegât
pe lenghe basche Patxi Baztarrika al à ricuardât al setôr privât
la dibisugne di rispietâ i oblics previodûts de leç par chel che
al rivuarde l’ûs dal euskara cui clients. Ancje parcè che, al à
zontât il rapresentant dal guvier basc, l’aument des segnalazions
al mostre prin di dut la incressite de cussience dai lôr dirits
linguistics de bande dai citadins.
Font:
Deia, 13 e 18/04/14


text:
Daûr
dal rapuart su la produzion editoriâl intal stât spagnûl, dilunc
vie dal 2014, il 77,7% dai titui publicâts a jerin par spagnûl, il
10,6% par catalan (te cifre al è dentri ancje l’1,3% calcolât
tant che valenzian), l’1,5% par galizian e l’1,4% par basc. Se si
cjale, invezit, ai dâts che a rivin des diviersis comunitâts
autonomis, la proporzion di publicazions in lenghe proprie plui alte
e je chê des isulis Baleârs cul 48,5% di titui par catalan (a front
di un 36,7% par spagnûl), i vegnin daûr la Galizie, cul 33% di
titui par galizian, la Comunitât Autonome Basche, cul 32,6% di
publicazions par euskara, la Catalogne cul 27,9% par catalan, il Paîs
Valenzian cul 17,1% dai titui par catalan, e la Navare cul 5,6% dai
libris publicâts par basc. Se si cjale però ai numars complessîfs
l’85,8% dai titui par catalan si lu à editât in Catalogne (il
5,6% tes Baleârs e il 5,1% a Madrid, ma chestis cifris no tegnin
cont dal valenzian) e il 79,1% di chei par euskara inte Comunitât
Autonome Basche (cun Madrid che cul so 10,3% e fâs miôr de Navare,
ferme al 5,9%). Se si cjale aes publicazions par fruts, che tal 2014
a son stadis il 8,1% dal totâl, si viôt la impuartance centrâl che
chest setôr al à inte produzion basche, là che a rapresentin plui
dal 30% dal totâl. La atenzion pai fruts e je plui alte de medie
statâl ancje inte editorie par catalan, cun cuasi il 20% dal totâl,
e ta chê par galizian, là che e passe il 12%.
Font:
Europa Press,
29/03/15


text:
Presepi
La peraule presepi e ven fûr dal latin "Praesepe" fat di "prae"= denant e "sepe"= sierai. Tal ûs comun e indiche la ricostruzion de Nativitât e de Adorazion dai Re Magos, fate intes glesiis o intes cjasis in ocasion des fiestis nataliziis.
La rapresentazione e po jessi sei vivent che iconografiche. A vegnin riprodosûts personaçs e tradizions che si pense a figurin le situazion di chel timp.
Tradizion taliane[cambie | modifiche il codiç]
La tradizion taliane dal presepi e scomence probabilmentri ai timps di Sant Francesc di Assisi, che al realizà la prime rapresentazion vivent de nativitât tal paîs di Greccio. Dome dal XV secul si scomence a fâ rapresentazions fissis tes glesiis, metint grandis statuis tal periodi natalizi; une des tradizion dal presepi plui antiche e je chê che ven fate te Basiliche di Sant Scjefin a Bologne. Dal XVII secul si scomençà ancje a pandisi tes cjasis dal popul, graziis ancje al fat che il pape tal Concili di Trent al veve lodât cheste usance.
Di notâ che une vore des ambientazions dopradis intal presepi a derivin dai vanzei apocrifs e di tradizions aromai dismenteadis.
Ambientazions e tradizions precedentis[cambie | modifiche il codiç]
Al è pôc cognossût il fat che il presepi nol rapresente coretementri chel che a disin lis Sacris Scrituris. I vanzei canonics difat no dan tancj particolârs; il bo e il musut no son nomenâts inte conte de nassite, e il vanzeli di Mateu al cjacare di une grepie, ma nol dîs se e jere intune stale o intune grote. L'ûs di meti il bo e il mus al ven di une antighe profezie di Isaie, e secont une interpretazion il bo al rapresente i ebreus, il mus i pagans.
Jesus e la so famee no jerin plui intune "stale o grote" cuant che i cussì clamâts Re Magos - che in efiet a jerin strolics - a faserin visite a lôr. Al jere za passât un pôc di timp e a stavin intune cjase (Mateu 2:1,11). Fat interessant ancje che la Biblie no dîs trops che a jerin chescj strolics.
Intal so libri "The Trouble With Christmas" il scritôr Tom Flynn, dopo vê presentât une grande cuantitât di provis, al dîs: "une vore di tradizions che cumò o associìn al Nadâl, a fondin lis lôr lidrîs in tradizions religjosis paganis precristianis.
Di fat al esisteve za intai timps indaûr un presepi; là dai etruscs e dai latins e jere lidrisade in font la culture dai "lari". I "lari" a jerin i vons biâts che secont la tradizion a vuardeavin su la famee; I romans a figuravin ogni von cuntune statuete di cere o di crep clamade "sigillum", e la statuete e vignive metude, in particolârs ocasions, intune nicje fate a pueste che a veve denant un piçul sierai che al figurave un zardinut. A la vilie dal "Natalis" denant a chest "presepi" la famee a si unive par bramâ la protezion dai vons e a lassave scudielis cun mangjâ e vin. Le matine dopo, i canais a cjatavin zugatui e dolçs e ur vignive fat crodi che a fossin puartâts dai nonos muarts. Pôcs secui dopo lis glesiis de cristianitât a convertirin cheste fieste pagane intune fieste cristiane.


text:
Sisteme solâr
Il sisteme solâr al è l'insiemi di ducj i astris che a orbitin ator dal Soreli e che, par vie de gravitât, a son duncje leâts a lui. Al è componût di 9 planets, almancul 158 satelits naturâls (o lunis) e centenârs di miârs di planets minôrs o planetoits, asteroits, meteoris e cometis; tal mieç al è une misture di gas e polvars. Dut chest al forme un dai braçs de galassie Vie Lattee, che al zire ator dal centri de galassie, logât a 26.000 agns lûs di distance a une velocitât di 220 km/s.
Intal fevelâ popolâr, spes clamin sisteme solâr ancje altris sistemis stelârs e sistemis planetaris; chest ûs nol è just, parcè che cun cheste peraule si varès di intindi dome il sisteme de Tiere, e par chei altris doprâ nons come "sisteme di Alpha Centauri" o "sisteme di 51 Pegasi".
Struture[cambie | modifiche il codiç]
Il Soreli (simbul astronomic ☉) al è une stele G2 inte secuence principâl che al conten il 99,86% de masse cognossude dal sisteme solâr. I doi cuarps plui grues che a orbitin ator di lui, Jupiter e Saturni, a formin plui dal 90% di chel che al reste; il nûl di Oort al podarès ocupâ une buine percentuâl, ma la sô esistence no je ancjemò confermade.
In tiermins plui gjenerâls, la regjon cognossude dal sisteme e consist in vot cuarps, in orbitis avonde unichis, par solit clamâts planets o planets maiôrs, e dôs cinturiis di obiets plui piçui, i planets minôrs o planetoits. Pluton, il novesim planet, al è ancje considerât un membri de cinturie esterne, e nol è clâr se al è di considerâ un planet maiôr o minôr, soredut daspò la scuvierte di 2003 UB313. Un grum di ogjets che a orbitin ator dal Soreli a stan sul stes plan, clamât plan elitic, e a orbitin inte stesse direzion; spes ator di lôr a orbitin lunis, e i plui grancj a son ancje circondâts di anei di polvar e di altri particolât.
I planets maiôrs a son, in ordin, Mercuri (☿), Bielestele (♀), Tiere (♁), Mart (♂), Jupiter (♃), Saturni (♄), Uran (♅/), Netun (♆) e Pluton (♇). Vot dai nûf planets a cjapin il non di dius e deis de mitologjie greche-romane.
Distancis interplanetariis[cambie | modifiche il codiç]
Lis distancis jenfri dal sisteme solâr a son par solit misuradis in Unitâts astronomichis, o UA. Une UA e je la distance mediane tra la Tiere e il Soreli, ven a stâi 149.598.000 chilometris. Altris unitâts dopradis spes a son il gjigametri (Gm, un milion di chilometris) e il terametri (Tm, un miliart di chilometris). Pluton al è plui o mancul a 38 UA (5,9 Tm) dal Soreli, Jupiter al è logât cirche a 5,2 UA (778 Gm).
Ancje se une vore di diagrams a rapresentin il sisteme solâr come a la stesse distance une di chê altre, a son invezit disponudis gjeometrichementri, ven a stâi che ognidune e je al dopli de distance dal Soreli rispiet a chê prime; par esempli, la distance di Bielestele dal Soreli e je cirche il dopli di chê di Mercuri, la distance de Tiere e je il dopli di chê di Bielestele e cussì indevant. Cheste relazion e je esprimude inte leç di Bode-Titius.


text:
Spagne
La Spagne e je un stât de Europe ocidentâl che al fâs part de Union Europeane dal 1 di Zenâr dal 1986. E confine a Ovest col Portugal e a Nord cun le France. E je une monarchie parlamentâr, e il cjâf di stât al è il re Juan Carlos I.
Tabele dai contignûts
Gjeografie[cambie | modifiche il codiç]
La Spagne e ocupe cirche l'84 par cent de penisule iberiche, e si slargje dai Pireneis a Est fin tal Ocean Atlantic a Ovest. E je bagnade ancje dal Mar di Cantabrie (Nord) e dal Mar Mediterani e dal Mar des Balearis a (Sud-Est). Te ponte plui a Sud de penisule si cjate il Stret di Gjibiltere, che separe Spagne e Maroc, e che tal pont plui stret al è un braç di mâr di dome 13 chilometris.
Lis isulis plui impuartantis a son lis Balearis, tal Mâr Mediterani, e lis Canariis, tal Atlantic a cirche 100 km de cueste de Afriche.
Regjons[cambie | modifiche il codiç]
La Spagne e je dividude in 17 regjons autonomis, dividudis a lôr volte in 50 provinciis; in plui, a esistin dôs citâts autonomis, Ceuta e Melilla.
Storie[cambie | modifiche il codiç]
La storie moderne de Spagne e scomençà tal 1492, cuant che la fin de Reconcuiste e consintì di zontâ scuasit dutis lis regjons che vuê a fasin part dal paîs, cu la ecezion de Navarre, unide al paîs dome tal 1512.


text:
Y
Il Y al è un segn dal alfabet latin, doprât te lenghe furlane dome tai nons forescj.
Tabele dai contignûts
Storie[cambie | modifiche il codiç]
Te lenghe greche la ipsilon e vegnive pronunciade [u]. I romans a àn cjolt la Y diretamentri dal grec, parcè che la letare latine V no rapresentave la [y] greche.
Tes origjins la letare Y e jere considerade une vocâl, mintri che al dì di vuê e je a ducj i efiets une consonante.
Significâts[cambie | modifiche il codiç]
Chimiche[cambie | modifiche il codiç]
- Y al è il simbul dal itri
Gjenetiche[cambie | modifiche il codiç]
- Y al rapresente il cromosome Y
Metrologjie[cambie | modifiche il codiç]
- Y al è la abreviazion di yotta, prefìs ch'al significhe 1024
- y al è la abreviazion di yocto, prefìs ch'al significhe 10-24


text:
Alfabet latin
L'Alfabet latin, clamât ancje Roman, al è il plui doprât sisteme alfabetic dal mont, tant che lu si pues cjatâ in ducj i continents, dulà che al è stât puartât dai colonizadôrs che a vignivin de Europe e daspò al è stât adotât ancje par lenghis indigjenis, come il Tagalog tes Filipinis o par l'Indonesian.
Tabele dai contignûts
Lis letaris maiusculisModifiche
Lis letaris fondamentâls, chês de lenghe inglese:
Lis letaris minusculisModifiche
Chestis letaris no son avonde par rapresentâ i diviers suns in dutis lis lenghis che a doprin l'alfabet latin; par chest, a son stâts zontâts sei segns diacritics (tilde, cedilie, hacek, sorelineaturis, segns tal mieç, e v.i.), sei leaduris (par esempli il ß dal alfabet todesc), sei impuartantis letaris di altris alfabets (par esempli il þ dal alfabet runic). Un altri mût doprât par indicâ suns che no àn un corispetîf tal alfabet latin al è chel di creâ digrams, ven a dî doi caratars (si dîs trigrams se a son trê) calcolâts di segn unic (par esempli il ll dal spagnûl, come in 'paella', il cj dal furlan come in 'Cjargne', il gli' dal talian come in 'aglio').
Alfabet furlanModifiche
Tal furlan si doprin ancje la c cu la cedilie (une C cuntune ondute sot) e l'acent circonflès su lis vocâls par segnâ chês che a son lungjis.
StorieModifiche
L'alfabet latin al nas tal VIII secul p.d.C e al derive di chel etrusc, che chel al è basât sul grêc. Fin ae ete di mieç a esistevin dome lis letaris maiusculis. Cu la difusion dal cristianisim ancje altris lenghis a cjapin l'alfabet latin, e cussì a fasaràn, tai secui, ancje popui no indoeuropeans come ongjarês e finlandês; dopo, cul colonialisim, l'alfabet si sparnice par dut il mont.